Luzioren antza | Oharrak & Hondarrak\nPosted on 2021/02/05 by ibanzaldua\n[Duela hilabete batzuk, covidaldiaren dezente aurretik, beheko testuan kontatzen dudana jakin nuenean, Volgako Batelariak aldizkarian behin baino gehiagotan erabili genuen elkarrizketa pseudoplatonikoaren eredua dorpeki birziklatu eta honako honen lehenengo bertsioa idatzi nuen. Argitaratzeko ordua iritsi zenean, atzera egin –bertan azaltzen diren arrazoiengatik–, eta testua berrogeialdian uztea erabaki nuen –“berrogeialdian”, to/ño ironia erretroaktiboa–. Orain, Hegats aldizkariaren zenbaki hura oso aspaldi aurkeztu zelarik, eta, ondorioz, honek ezertarako balio ez duenez, blogean ere argitara emateko erabakia hartu dut, aldaketa batzuekin, beti bezala].\nZigor.- Luzio! Zenbat denbora! Baina, zer egiten duzu hemen? Ez zintudan halako leku batean irudikatzen…\nLuzio.- Zelako sorpresa, Zigor. Gaur apenas izan naiz gai ezer sabeleratzeko, baina azkenean, badakizu, gorputzak bere eskaerak inposatzen ditu, eta, kartela ikusi, eta entsalada bat jatera sar nintekeela otu zait…\nZ.- Entsalada bat? Ez zinen beganoa egingo baina… Ondo gogoratzen zaitut sekulako txistorra bokadiloak irensten, garai batean, eta baita tripakiak ere, saltsa bizkaitarrarekin, oker ez banago…\nL.- Beganoa ez, baina bai begetarianoa; beganoa izateak koherenteegia izatera behartuko ninduke, ziurrenik, eta, ondorioz, oilaskoak eta oiloak eta abar amnistiatzen jardutera. Hori bai, hala egitekotan, agian ez nintzatekeen hasiko Errekaleorrekoetatik, baizik eta Grupo Sada edo Explotaciones Agropecuarias Sakana SL-koetatik, edo Pollos Oikina-koetatik, adibidez.\nZ.- Badakit zertaz ari zaren. Baina, neurri batean, eta beganismotik edo animalien askapenaren aldeko mugimendutik oso urrun sentitzen naizen arren, esango nuke baduela zentzua, ezta? Errekaleorren gertatutakoak, diot. Hurbilen sentitzen zutenari kritika egin nahi izan diote, akaso, ekintza horrekin, ez duzu uste? “Etxekoa” jartzea auzitan, kanpokora jo aurretik…\nL.- Ez dakit, Zigor, agian hala izango da. Baina ni, horixe, begetarianoa naiz soilik. Batzuetan pixka bat flexi, egia esan. Baina aurrerapauso etikoak emateko prest beti.\nZ.- Edonola ere, Luzio, lekuz nahastu zarela uste dut, hau gin-tonicetan espezializatutako taberna baituzu, eta ez nolanahikoetan… Kanpoko afixa, izan ere, ez da…\nL.- Hara. Ba eskatu egidazu gin-tonic bat orduan, inporta ez bazaizu. Faunarik gabeko flora gehien daramana, mesedez. Total…\nZ.- Amorratuta dirudizu, eta ez da hori nik gogoan dudan aspaldiko Luzioren umorea, preseski…\nL.- Agian ez naizelako Luzio; ez aspaldiko Luzio hura behintzat, Zigor maitea. Baina ez nago haserre. Haserre baino, goibel nago. Triste samar.\nZ.- Zer dela eta?\nL.- Ez dakit jakin duzun nori eman dioten Euskal Idazleen Elkarteko Hegats aldizkariaren hurrengo zenbakiaren zuzendaritzaren ardura.\nZ.- Mikel Antzari, ezta?\nL.- Eta ez zaizu deigarria egiten?\nZ.- Deigarri egin beharko litzaidake? Idazle bat da, EIEn izena emanda dauden beste dozenaka idazle bezala.\nL.- Hain zuzen ere: ez al zaizkizu maila bereko edo garaiagoko dozenaka eta dozenaka beste izen bururatzen halako ardura ikusgarri bat eskaintzeko?\nZ.- Konparazioak gorrotagarriak dira.\nL.- Baina etengabe egiten ditugu kulturaren arloan.\nZ.- Adostasun batera iritsi gabe sekula.\nL.- Hala da gehienetan, salbu eta kanonaren erpinean kokatutako izen ukiezin batzuen kasuan, eta behin-behinean ia beti. Baina ez dut uste Antza horien artean dagoenik. Egia da bere prosazko lanek badituztela aldekoak; tartean Harkaitz Cano eta Beñat Sarasola bezain ilustreak. Baina baita gaitzesleak ere, ikuspuntu literario batetik kritikatu dutenak; izan ere, oraintxe bertan bere Atzerri argitaratu dute gaztelaniaz, huts egindako nobela bat, zalantza asko sortzen dizkidana bere mailari dagokionez.\nZ.- Bai, Zazpikan itzulpenaren kontura atera dioten elkarrizketa irakurri dut duela gutxi. Ona, ezta?\nL.- Galderak bai, behintzat: onak eta ausartak; hori aitortu behar zaio kazetariari. Erantzunetan, ordea, ihesaren maisu bat izaten jarraitzen duela erakusten du Antzak: autofikzioaren erabilera justifikatzeko argudiatzen duenak ez dauka hanka ez bururik. Eta «egiarik ez dagoela» dionean, ufa, harrapa ezazu.\nZ.- Ni nahiko ados nago berarekin aurrera begiratu behar dela aldarrikatzen duenean, eta ez atzera.\nL.- Ja. Baina, orduan, zer egiten dugu arroiletan dauden Gerra Zibileko fusilatuekin: Aranzadik indusketak egiten jarraitzeari uko egin beharko lioke? Eta zer Martín Villaren kontrako kereilarekin, bertan behera utzi? Horiek ere baztertu behar ditugu, «iragandakoa gainditu eta aurrera begira jartzeko»? Ezin da gauza batzuetarako memoria historikoa eskatu, eta beste batzuentzat, hurbilagokoentzat gainera, ez. Edonola ere, eta Antzaren produkzioaren kontuarekin jarraituz, eta Atzerri alde batera lagata, gehituko nuke, Ametsak ere zain bere poema liburuari dagokionean, poesia zale on bati baino gehiagori entzun diodala argudiatzen argitaletxeak ez zukeela inoiz halako mailako lanik publikatuko, sinatzen zuenak sinatuta iritsi izan ez balitz.\nZ.- Zer iradokitzen ari zara hori guztiarekin, Hegats zuzentzeko ardura eman badiote ez dela bere literatur jardueraren kalitateagatik izan, beste zerbaitegatik baizik?\nL.- Zuk zeuk esan duzu.\nZ.- Martuteneko kartzelako ihesaldiko ekintzagatik?\nL.- Horregatik da batez ere zirkulu batzuetan oroitua, noski. Ez zaizkio hainbeste gogoratzen, ordea, erakundearen bere balizko ardura politikopean gertatutako beste batzuk, Miguel Ángel Blanco, Ernest Lluch edo José Luis López de Lacalleren hilketak bezalakoak. Besteak beste. Eta bururatzen zait, aipatu duzun elkarrizketan Antzak berak zioen bezala, ez badago egiarik, dena bada fikzioa: fikzio bati erantzuteko hil egiten zuten, hain zuzen? Ze orduan agian sonetoak idatzi beharko zituzketen, ez jendea benetan erail, lagun batek esaten zidan bezala…\nZ.- Bale, bale. Baina ez al zara injustua izaten ari? Azken batean, kitatu egin du, eta soberan, gizartearekiko zeukan zorra, ez duzu uste? Zer egin behar du, sator-zulo batean ezkutatu, ala? Bizian lurperatu? Ez al zinen zu, bestalde, esaten zidana, aurreko batean, egilea eta pertsona desberdindu behar direla?\nL.- Eta, zuk, ezin zenuela berdin ikusi jada Woody Allenen film bat, jakin dena jakin ondoren?\nZ.- Ez atera nire hitzak testuingurutik, Luzio: gizon nagusien eta neska gazteen arteko “harremanen” gaia ukitzen zuten filmen kasuez ari nintzen, espezifikoki. Ez nintzen orokorrean ari, baizik ezin nituela berdin ikusi Manhattan edo Irrational Man bezalako pelikulak, adibidez…\nL.- Eta bere itzulera literarioaren osteko Antzaren lan guztiak zertaz ari dira, ez bada hizpide dugun euskal gatazkaz eta bere ondorioez…? Ergo…\nZ.- Edonola ere, Luzio, bera izan zen, itxura guztien arabera, ETAren desmobilizaziora eramango zuen planaren bultzatzaileetako bat…\nL.- Litekeena da, baina, gorpuztu bide zuena gorpuztu ondoren, hots, ETAren buruzagitza politikoa erakundearen ekintzen gizarte-hedakuntzaren garaian, batzuek “minaren sozializazioarena” gisa izendatuan, hausnarketa kritiko bat agian ez, baina nik eskertuko niokeen profil baxuagoaren hautua egin izan balu espetxetik atera ostean. Baina hori desio, itxaropen pertsonal txatxu bat besterik ez da, aipatu poemategiak argi uzten baitzuen ez zela hori hartu asmo zuen ildoa. Eta guztiz zilegi da, bere aldetik. Kezkatzen nauena da EIE bezalako erakunde batetik egiten zaion aitortza, enkargu hori emanda.\nZ.- Tira, Luzio, ez zaitez estupendo jarri, ondo baitakit aspaldi ez zarela EIEko kide: zer axola dizu horrek?\nL.- Ez da hori kuestioa: onura publikoko erakunde bat da EIE, bere bazkideen kuotetatik ez ezik, guztion dirutik elikatzen dena –ondo deritzodan, eta askotan interes handikoak begitantzen zaizkidan ekintzak eta programak aurrera eramateko, esan dezadan bidenabar–. Edonola ere, zer irudituko litzaizuke, nik zer dakit, Asociación Colegial de Escritores de Españak bere aldizkariaren eduki-ediziorako Rafael Vera hautatuko balu arduradun? Bai, Segurtasun Estatu Idazkaria izan zena GALen garaian. Ez al zinatekeen asaldatuko?\nZ.- Ez absurdoraino txikitu kontua, Luzio.\nL.- Ez naiz egiten ari: Vera nobela baten egilea da, El padre de Caín, Telecincoko telesail bihurtu zutena, alajaina. Euskaraz idatziko balu, nahikoa eta sobera Euskal Idazleen Elkarteak bazkide gisa onartzeko…\nZ.- Baina ez ezazu konparatu…\nL.- Ez al zara zu esan duzuna, lehenago, maila literarioen eztabaidan ez dagoela sekula adostasun batera iristerik, Zigor?\nZ.- Bai, baina desberdintasun handi bat dago: Antzak kultur munduan lekua eginda zuen ETAn hasi zenerako, eta Vera estatu terrorismoa praktikatu ondoren bihurtu zen idazle. Idazle-edo.\nL.- Faktoreen ordenak ez du emaitza aldatzen.\nZ.- Kasu honetan nik uste dut baietz.\nL.- Edonola ere, susmatzen dut Espainian nekez gertatuko litzatekeela Verari horrelako ardura bat ematea: bere aldekoak izango ditu, eta ez nolanahikoak. Baina ez dut uste idazleen elkarte batek horrelako enkargua emango liokeenik sekula. Hemen nahiko normalizatuta daukagu, ordea.\nZ.- Seguru zaude espainolek ez luketela halakorik egingo? Ba nik oso kapaz ikusten ditut. Ez dakit zurea optimismoa den, edo inozokeria hutsa.\nL.- Touché. Baina zalaparta sortuko litzateke, sektore batzuen aldetik sikiera. Hemen, ordea, isiltasuna izan da nagusi.\nZ.- Bueno, Telecincok telesaila egin eta ordainduko zion. Eta inork ez zuen protestatu, Espainian. Bueno, lau katuk, beti bezala.\nL.- Ez da gauza bera, baina beinke. Edonola ere, hura gaizki dagoela pentsatzen badugu, hau ere bai, ezta? Gainera, hau gure kontua da: honetaz guri dagokigu eztabaidatzea, edo, gutxienez, zalantzan jartzea. Nola esan duzu lehenago? “Etxekoa” jarri behar dela auzitan, ezta?, kanpokoa kritikatu aitzin…\nZ.- Bueno, bueno, ez esan tontakeriarik, Luzio. Nekez aurkituko duzu munduan espainolek beren estatu terrorismoarekin erabili dutena baino inpunitate handiagorik.\nL.- Ez dut ukatuko. Baina nik esan nahi dudana da halako erabaki batek, gurean, eztabaida sortu beharko lukeela, gutxienez.\nZ.- Zergatik? Haien kontua da, azken finean: euskal idazleena. Elkartean izena emanda daudenena…\nL.- Eta egon, badago haien artean eztabaida. Baina itxia, zirkulu txikietan. Isila, ohi bezala. Idazle batzuek, bederen, uko egin diote aldizkariaren zenbaki horretan kolaboratzeari…\nL.- Baina eztabaida mota horrek ez ditu afaltegien muga estuak gainditzen. Eta, edozein modutan ere, eztabaida, iradoki dizudan bezala, oinarrian daukan gizartearena ere izan beharko litzateke. Euskararen gizartearena.\nZ.- Agian ez dagoelako eztabaidarik, zu bezalako lau nahigabetuen artean izan ezik.\nL.- Bai, agian. Behin batean Mikel Antzak, egin dizkioten elkarrizketetako batean, honako hau erantzuten zuen, kazetariaren entresakaren arabera: «Nirekiko deserosotasun handiagoa nabari dut politika arloan, kulturan baino. Neu ere deserosoago nago hor» (Berria, 2020ko martxoaren 15a, 21. orr). Nik, alderantziz, eta agian xaloki, nahiago nuke oraingo politika munduan pixka bat erosoago egongo balitz, eta kultur munduan gutxienez eragozpentxo batzuk nabarituko balitu. Batzuon aldetik, behintzat.\nZ.- Ez zara pentsatzen ariko aferaz artikulu bat idaztea, ezta?\nL.- Ez dakit oraindik.\nZ.- Zuk uste duzu artikulu batek deserosoago sentiaraziko lukeela?\nL.- Ez dit hainbeste axola berak pentsa dezakeenak, euskararen gizartean eztabaida eragiteko izan dezakeen ahalmenak baizik. Edo ahalmen ezak. Alde batera utzita gizarte horren mugetatik ateraz gero aferak izan ditzakeen oihartzun ilunak.\nZ.- Zer esan nahi duzu?\nL.- Suertea daukagula Aramburu, Savater eta enparauak horren alferrak izateagatik, euskara ez jakiteagatik, eta euskararen munduari kasu zipitzik ez egiteagatik.\nZ.- Hain zuzen: ohartzen zara horretaz idatzita justu kontrakoa lor dezakezula, kontuaren gainean gehiegizko atentzioa erakartzea? Eta zertan lagun gaitzake horrek, gizarte bezala, aurrera egiten? COVITE eta Trifatxitokoak orroka hastea nahi duzu, kontua haien simaur-alorrera eraman dezaten?\nL.- Beraz, isilik egon behar dugu “herriaren” etsaiek abantaila atera ez dezaten? Ez al zen egia iraultzailea? Ez al da egia, Agamenonek esan ala haren txerrizainak esan?\nZ.- Euskararen eta euskal kulturaren galbidea baino nahi ez duten horiei argudio gehiago ematea gaizki iruditzen zaidala baino ez naiz esaten ari.\nL.- Ez dakit ba. Gainera, beldur bat daukat, ez ote den Hegatseko kontu honengatik egindako hau bezalako edozein kritika “erasotzat” joko, “zentsura-ahalegintzat”-edo, asmoa hori ez bada ere, ezinegona agertzea baizik. Angel Errok bere Lerro etena lanean dioen bezala, batzuek gatazkaren literaturari egotzi nahiko lioketen nolabaiteko zaharkitzapen programatuari buruz: «Zeinen azkar joan nahi dugun. Erredentzioa eskainiko digun literaturarantz. Guapoak ateratzen ez garen argazkiak izaten dira errazenik zaharkitutzat jotzen ditugunak». Zalantza asko ditut, baiki, eta oraindik ez dut erabaki zer egingo dudan, artikulu hori idatzi ala ez. Eta, idaztekotan, ez dakit argitaratuko nukeen. Bakarrik dakit deseroso sentiarazten nauela honek guztiak, eta horregatik nagoela nagoen bezala.\nTira, bitartean, eskatuko al zenioke, faborez, tabernariari sardexka bat? Nire gin-tonicarentzako da, noski, zertarako bestela…?\n[Artikulu honen bertsio bat Galde aldizkariaren 28. zenbakian argitaratu zen, 2020ko udaberrian]\nPost hau Testuak atalera eta Angel Erro,Luzio,Mikel Antza,Rafael Vera,Woody Allen laburpen hitzekin ibanzaldua-k bidalia da. Gogokoetara gehitzeko lotura iraunkorra.\n3 thoughts on “Luzioren antza”\nPruden Gartzia on 6:01 pm 2021/02/05 said:\nBo, Iban, generoari dagokionez (elkarrizketa pseudoplatonikoak) gaineratu nahi nuke hori dela, besteak beste, Galileok bere libururik ospetsuena idazteko erabili zuen genero bera. Liburu horregatik kondenatu zuten.\nBeraz, beldur naiz inork kondenatu nahi bazaitu, berdin berdin kondenatuko zaituela, zalantzak gorabehera. Galileorekin egin bazuten, tira, zurekin ere.\nEppur si muove, haatik, esan omen zuen hark. Eta nik ez nuke asmatuko beste ezer hobeagorik esaten: euskal kultura mugitzen ari da, poliki, motel, gaizki, nahi dena, baina bizirik dago, besteak beste euskaraz horrelako testuak irakurri ahal ditugulako. Besteak beste, jakina.\nMila esker zure gogoeta idazteagatik. Tamalez, ez naiz gai hortik aurrera ganorazko ezer esateko, baina mila esker, hori bai.\nIban Zaldua on 7:27 pm 2021/02/05 said:\nEskerrik asko, Pruden. zure hitzengatik. Ez nuen gogoan Galileoren liburuarena, eta arrazoi osoa duzu esaten duzun horetan. Nik errefentzia estuegia egin diot Volgako Batelariak-en batez ere Angel Errok erabili zuen ereduari, pertsonaia berberak probestu ditudalako (Luzio eta Zigor), baina, zer esanik ez, kontziente naiz elkarrizketaren baliabidearen tradizioaz. Helburuak, nire artikuluaren kasuan, mugatuagoak diren arren (uste dut nekez iritsiko nintzatekeela liburu oso bat idaztera “plantilla” hori erabiliz…). Besarkada bat.\nAna Morales on 7:18 am 2021/02/10 said:\nOso gogoeta mamitsua eta ausarta, Iban, eta, zeresanik ez, deserosoa. Edozein gizartetan gertatzen da kontu batzuetarako oso sentiberak izatea eta beste batzuetarako, aldiz, oso ahaztuorrak, edo, ez dakit, bihotz gogorrak. Baina kulturari gehiago eskatu beharko litzaioke, litzaiguke. Sentiberatasun edo enpatia gehiago. Zer pentsatu edo sentitu behar du López Lacalleren semeak, adibidez, halakoen aurrean eta halako isiltasunaren aurrean? (Bera aipatzen dut aurpegia jarri ahal diodalako, eta, gainera, euskaraz ederto dakielako).\nEta egia da gauza hauei aurrez begiratzea gogorra dela, eta nekatuta gaudela, eta handiegia dela tentazioa ondo agertzen ez garen argazkiok erretzeko edo kutxa batean sartzeko lehenbailehen, baina zuk diozun hau geratu zait buruan iltzatuta:\n“Ja. Baina, orduan, zer egiten dugu arroiletan dauden Gerra Zibileko fusilatuekin: Aranzadik indusketak egiten jarraitzeari uko egin beharko lioke? Eta zer Martín Villaren kontrako kereilarekin, bertan behera utzi? Horiek ere baztertu behar ditugu, «iragandakoa gainditu eta aurrera begira jartzeko»? Ezin da gauza batzuetarako memoria historikoa eskatu, eta beste batzuentzat, hurbilagokoentzat gainera, ez”.\nEta bat nator zurekin: ez da kontua inor ostrazismora kondenatzea, baina ezta ere ikusgaitasun berezia edo ohore sinbolikoak ematea, kasu honetan literaturan, hori justifikatzen duen arrazoi literariorik gabe (jakina, azken hori subjektiboa da).\nPoztuko litzateke Sokrates, bere metodoa oraindik ere jendea deseroso jartzeko eraginkorra dela ikusita. Eskerrik asko, Iban toga jantzarazi eta forotik paseoan pentsatzera eramateagatik.


Irekia Eusko Jaurlaritza - Gobierno Vasco :: EHAA xedapena 201503309\nERABAKIA, 201 5eko uztailaren 9koa, Universidad del País Vasco / Euskal Herriko Unibertsitateko Gobernu Kontseiluarena. Honen bidez, UPV/EHUko Hauteskundeei buruzko Arautegi Orokorreko seigarren xedapen iragankorrean zehaztapen bat egiten da berrantolaketaren eraginpeko ikastegietako batzarretan ikasleen ordezkariak berritu ahal izateko.\nHurrenkenaren zenbakia: 201503309\n2015/02/24an argitaratutako 2015/02/05eko AKORDIOA aldatzen du \n201 5eko otsailaren 5ean Gobernu Kontseiluak egindako bileran, onartu zen UPV/EHUko Hauteskundeei buruzko Arautegi Orokorrari seigarren xedapen iragankor bat gehitzea, ikastegien berrantolaketaren eragina jasoko duten ikastegietako batzarretako kideen agintaldia luzatzeko.\nZenbait gorabehera dela eta, oraindik ez da indarrean sartu egitura berria. Hala ere, Klaustrorako hauteskundeak deitzeko izapideak egiten hasi beharra dago, unibertsitate askok hauteskundeetako egutegi horri jarraituz berrituko baitituzte ikastegiko batzarrerako 201 3an aukeratutako ikasleen ordezkariak; ordezkariak berritzeko izapide horrekin aurrera egiteko, lehenengo, batzarrek onartu behar dute, eta, onartu ere, ahal den heinean, irailean onartu behar dute.\nIkasleen ordezkari askok ikasketak bukatu dituztenez, batzar batzuetan –besteak beste berrantolaketaren eraginpeko ikastegietakoetan– ez dago talde horren ordezkaririk, eta, beraz, ez dago ikasleen kontseilurik; horrela, bada, beharrezkoa da paragrafo bat gehitzea seigarren xedapen iragankor horri, horrela berrantolaketaren eragina jasoko duten ikastegietan ikasleek aukera izan dezaten ordezkariak aukeratzeko.\n«Lehenengo paragrafoan xedatutakoa ez zaio ezarriko ikastegiko batzarretan ikasleen ordezkariak berritzeko prozedurari.»\nLeioa, 201 5eko uztailaren 9a.


Zure kezkak norbaitekin\npartekatu nahi dituzu?\nBultzada bat behar duzu\nerabaki garrantzitsu bat\n[Astelehenetik ostiralera 10:00-14:00 / 16:00-20:00]\nKlikatu hemen elkarrizketa bat hasteko\n[Astelehenetik ostiralera: 10:30-13:30]\nAnonimoa eta doakoa\nDohainik eta anonimoki hitz egingo duzu esperientzia eta prestakuntza duen boluntario batekin.\nEnpatiaz entzun eta orientatuko zaitugu, zure baliabideak aurkitzen lagunduz, zure erabakiak eta denborak errespetatuz. Zuretzat garrantzitsua bada, beti pertsona berarekin hitz egingo duzu.\nPertsona horrek erabakiak hartzeko orientazioa emango dizu.\nBeharrezkoa bada, psikologo batek ere arreta eman ahal izango dizu doan.


Buruko osasun arazoa duten pertsonen gizarteratzea bultzatzeko antzezlana izango da Eibarren ostegunean - etakitto.eus\nBuruko osasun arazoa duten pertsonen gizarteratzea bultzatzeko antzezlana izango da Eibarren ostegunean\n0 Gizartea, Kultura\nETA KITTO 2018, Eka 18\nEkainaren 21ean, osteguna, buruko osasun arazoa dutenenen gizarteratzea bultzatzeko antzezlana ikusteko aukera izango dugu Eibarren. Antzezlanaren izena ‘Todos contamos, todos actuamos’ da eta 19:00etan hasiko da Portalea kultur etxean. Agifesek La Rueda konpainiarekin elkarlanean antolaturiko ekimena antzerki sozialean oinarritua dago eta publikoa sentsibilizatzea du helburu, parte-hartzea sustatuz. Doako ekitaldia izango da.\nAGIFES, buru nahasmena duten pertsonen eta senideen Gipuzkoako elkartea 1985. urtean sortu zen. Elkartearen bidez, buru nahasmena duten pertsonei eta haien familiei laguntza gune bat eskaini nahi zaie, egungo arazo sozial eta sanitarioari erantzuteko. Euren eginkizuna da Gipuzkoako gizartean buru osasuna hobetu eta buru nahasmenen normalizazioa lortzeko lan egitea, eta baita kaltetu nagusien beharrei erantzutea eta haien bizi baldintzak hobetzea. Eibarren Urkizu pasealekuan daude, (Urkizu 9, behea) eta harremanetarako telefonoa 943 474337 da.\n« “Seinaleak” (Eva Perez de Albeniz) Pagatxako emakumeek ikasturte amaierako bidaia egin dute »\nUzt 9 @ 18:00 – 20:00\nUzt 23 @ 18:00 – 20:00\nIra 3 @ 18:00 – 20:00\nIra 17 @ 18:00 – 20:00


Negu harrigarri bat. Noticias de Navarra\nJosu Jimenez Maia Idazlea - Jueves, 25 de Enero de 2018 - Actualizado a las 06:09h\nBehin Arbizun Etxarriko batek hamabi txito lapurtu omen zuen. Harrezkero lapurrari Pio XII deitu omen zioten, “Pio Doze” erdeinu irrigarriz ahoskaturik. Arbizukoek ez zuten Guardia Zibilera jo justizia eske, inor ez baita eguerdian ilargi bila abia-tzen. Nolanahi, etxarriar horri zigor gogorra ezarri zitzaion: etxetik zetorkion izena -goitizena- herriak baztertu eta, harrezkeroztik Pio XII ezizenez ezaguna izan baitzen Sakana osoan. Zigor latza, isun bat ordaintzea baino askoz ere latzagoa, inondik ere.\nNegu harrigarri honetan, hamabi txita ez, baizik eta hamaika ikusteko jaioak garenez, Iberian hiru hamarkada lanean emanda, Guardia Zibilaren “mando” batek, mendekuz eta azpikeriaz, hegan egiteko baimena atzera bota dio Patxi Zamorari, Nafarroako Kutxa auzian ustelkeria salatzen hainbeste lan egin duen Kontuz elkarteko eledunari. Zorionez, Patxi Zamora ez da besoak antxumaturik geldituko den horietako bat, eta badakit irmoki jarraituko duela ikertzen eta ustelkeria salatzen.\nJoan Margarit poeta katalanaren Un hivern fascinant-Negu harrigarri bat liburu atera berrian bada Finalitats izeneko poema bat, eta amaiera, hauxe: “Ahanzturak ez nau sekula errugabe bihurtuko. Ezjakintasunak, aldiz, beti bihurtzen nau errudun.” Hainbeste urtez eskularru zuriko politikari ustelek egindakoa jakin behar da, ez baikara hamabi txito txikiz mintzatzen ari. Egunen batean, Patxi Zamora eta bera bezalako jendeari esker jakin, jakinen dugu. Eutsi goiari!\netiquetas: euskera, carta al director, negu harrigarri bat, josu jimenes maia


Irailaren 18an estreinatuko da Trikuharri elkarte soziokulturalak ekoitzitako “M” film laburra – Irunero\nTrikuharri elkarte soziokulturalak “M” film laburra estreinatuko du irailaren 18an. Estreinaldia Amaia kultur zentroan egingo da, arratsaldeko 19:00etan. Film laburra “Mari eta bere lagun magikoak” liburuan oinarrituta dago. Sarrerak Irungo Udalaren webgunean edo Irungo turismo bulegoan eskura daitezke.\nFilm laburraren gai nagusiak mitologia eta ingurumena dira, Trikuharri elkartearen lana euskal kulturan oinarrituta baitago. Film laburrak Mari jainkosak Anboto eta Landarbaso artean egin zuen bidaia kontatzen du. Bidaia horretan, Marik Basajaun, Tartalo, Galtzagorriak, Lamiak eta beste hainbat pertsonaia ezagutuko ditu. Bestalde, ingurumenaren egungo egoera aipatzen da eta Marik gaur egungo egoera zeinen larria den azaltzen du. Horrela, ingurumena zaintzea ezinbestekoa dela aditzera eman nahi da, etorkizun osasuntsu eta oparoa izateko. Era horretan, erretako mendiak, zikinkeria edozein bazterretan edo kutsadura-mailak gora egitea saihestu nahi da. Trikuharri elkarteak garrantzi handia ematen dio ingurumenaren kontserbazioaren gaia haurrekin zein helduekin jorratzeari. Txemi Moreda Artolak adierazi duenez, “talde txiki bat gai honen inguruan kontzientziatzea lortzen badugu, pozik egongo gara”.\n“M” film laburra grabatzeko prozesua ez da erraza izan, neurri handi batean pandemiagatik eta orduan indarrean zeuden murriztapenengatik baldintzatuta egon baita. Grabaketarako ia sei hilabete behar izan ditu elkarteak, itxitura perimetralek edo talde txikiek prozesua zaildu baitute. Zenbait sekuentziatan, Akelarrea kasu, 4 pertsona baino gehiagok parte hartu behar zutenez, zailagoa izan da grabaketa antolatzea. Kasu horretan, adibidez, Txemik onartu duenez errazagoa izan zen, sorginak interpretatzen zituzten aktore gehienek txertoa jarrita baitzeukaten. Dena den, filmaketetan pertsonen arteko distantziak errespetatzen ziren eta maskarak erabili dira. Txemi Moredak dioenez, “film laburraren grabazioa abentura bat izan da”.\n“Film laburraren grabazioa abentura bat izan da”\nTxemi Moreda,“M film laburreko zuzendaria\nTxemi Moreda film laburreko zuzendariak adierazi duenez, “hasieratik oso argi nuen zein lekutan grabatu nahi nuen”. Besteak beste, Irugurutzetako labeetan, Erlaitzen, Jaizkibelen eta Landarbason egin dira grabaketak. Janzkerari eta apaingarriei dagokienez, Trikuharrik hiru aldetatik jaso du laguntza. Alde batetik, Txemi Moredaren ama jostuna da eta laguntza handikoa izan da jantzien ekoizpenean. Bestalde, Trintxerpeko konpartsa batek asko lagundu die, garaiko jantziak utzi baitizkie. Azkenik, elkarteko kide den Isaren arrebak ere jantzien sorrera prozesuan lagundu die. “Hiru laguntza horiekin lan guztia aurrera ateratzeko gai izan gara”, azaldu du Txemi Moredak.\nPandemiak grabaketa prozesua zaildu duen arren, ez du atzerapenik eragin film laburraren estreinaldiari dagokionez. “Zein egoeratan geunden jakinda, ez dugu film laburra estreinatzeko epemugarik finkatu nahi izan”, azaldu du zuzendariak. Helburu bakarra Ikuska Pasaiako Badiako Film Laburren Nazioarteko lehiaketarako garaiz iristea zen.\nM hizkia hiru zati dituen proiektu baten laburpena da, eta Mariren, mitologiaren eta mendien laburpena da. Mari oraindik garapen prozesuan dagoen jarduera bat da. Asmoa zera da, Mari bi pertsonaiarekin, asto batekin eta ardi batekin, harremanetan jartzea, datozen hilabeteetan garatuko ditugun elkarrizketak sortzeko. Mitologiaren barruan, dagoeneko argitaratu den ipuina dugu, eta Trintxerpeko estanko batean, Iparralde etorbideko “Papel y más” dendan, Kale Nagusiko “El baúl de las ideas” dendan eta Manolo tabernan eros daiteke. Azkenik, Mendiak film laburrari dagokion zatia izango litzateke.\nIpuina eta film laburra ahalik eta haur gehienengana iristea da asmoa, proiektuak zabalkunde handia izan dezan. Trikuharriren asmoa ipuina eta film laburra ikastetxeetan banatzea da. Haurrek ipuina koloreztatu ondoren, film laburra ikustea eta eurek margotutako pertsonaiak nolakoak diren erakutsi nahi zaie. “Prozesu honen guztiaren amaieran, ikasleen ebaluazio txiki bat egin nahi genuke, gure proiektuaren bidez zer ikasi duten jakiteko”, azaldu du Txemi Moredak.\nKide izatetik aktore izatera\nTxemi Moreda film laburraren zuzendariak azaldu duenez, elkarteko kideek aktore gisa parte hartzea ezinbestekoa izan da. “Zinemaren edo interpretazioaren munduarekin zerikusirik ez duten pertsonak dira, baina eskatutako mailan egoten jakin dute”. Film laburrean, trikuharri elkarteko kideez gain, bazkideen lagun eta senideek ere parte hartu dute proiektuaren berri izan ostean.\nAdibidez, Maialen Barreiro Txemiren ilobak film laburrean parte hartu du eta Mariren pertsonaia interpretatu du, protagonistarena, alegia,. Barrez onartu du beti kasu egin behar izan diola osabari, bestela oso urduri jartzen baitzen. Maialen Barreirok kontatu duenez, “mendian hartualdi asko grabatu ditugu, pertsonaia mitologikoz inguratuta”. Film laburreko protagonistak gaineratu du: “grabatzen hasten ginenean benetan oso ondo pasatzen genuen eta barre asko egin genituen”. Maialenen kasuan, horrelako proiektu batean parte hartzen zuen lehen aldia zen, eta berriro egingo lukeela onartu du, “batez ere bere osabaren zuzendaritzapean bada”.\nBeraz, lankidetza izan da proiektua aurrera atera ahal izateko gakoetako bat. Aktore guztien lankidetza desinteresatuaz gain, Nayade abesbatzaren laguntza izan du Trikuharri taldeak, eta Libera British Choirrek film laburrean entzun daitekeen abestietako bat utzi du. Bestalde, Miren Echeveste arduratu da ipuinaren itzulpenaz eta David Alonso ilustratzaile lanetan aritu da.\nErdizka dauden ideiak\nOhi bezala, trikuharri elkarteak oraindik aurkeztu ez diren proiektuetan murgilduta jarraitzen du. Elkarteak beste bi ipuin argitaratzeko asmoa du. Bestalde, elkartea 2020an egin behar zen gaueko joko ospetsua estreinatzeko zain dago. Azkenean, badirudi jokoa 2022an egingo dela, data aldaketa txiki batekin; izan ere, uztailean egin beharrean, azaroko lehen egunetan egingo da seguraski, Hallowenekin bat egin dezan. Beraz, pandemiaren garapenak uzten badu, litekeena da laster Trikuharritik proiektu berriak aurkeztea.\nPosted in ErreportajeakTagged Film laburra, irun, irunero, M, Trikuharri


author_facet:"Elhuyar Hizkuntza Zerbitzuak" author_facet:"R-400" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta Elektronika (Lanbide Arloa)" topic_facet:"Sistema sekuentzial programagarriak (Modulua)"\nEgilea: Elhuyar Hizkuntza Zerbitzuak Egilea: R-400 Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Sistema sekuentzial programagarriak (Modulua)\n1 Automatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila Sistema sekuentzial programagarriak (Modulua) Guztiak ikusi ... gutxiago ...


Bergarako Orfeoiak kolorez margotuko du agertokia emanaldi berezian - Bergara - Goiena.eus\nBergarako Orfeoiak kolorez margotuko du agertokia emanaldi berezian\nEneko Azkarate 2016-02-18 08:39\nAdiemus Colores, Karl Jenkins-en obra aukeratu du Bergarako Orfeoiak urteko emanaldi berezienerako. Orfeoi Gaztearen, okasiorako osatutako ganbera orkestraren (28 musikari) eta Bergarako Camden Town dantza taldearen laguntzarekin, Udal Pilotalekua koloreztatu nahi dute. Otsailaren 27an, zapatua, 20:00etan izango da emanaldia eta sarrerak salgai jarri dituzte dagoeneko.\n"Ikuskizun honetan musika ardatz nagusia denez, soinuari arreta berezia eskainiko diogu, baina argiztapenari eta ikuste-zatiari ere bai" adierazi du Karlos Etxanizek, Bergarako Orfeoiko presidenteak. Nabarmentzekoa da Bergarako Orfeoiak lehenengoz eskainiko duela emanaldi bat dantza talde batekin batera.\nMusika garaikidea da eskainiko dutena, Karl Jenkins-en vocalise teknika erabilita. "Teknika hori 1994an garatu zuen eta horretarako silabak eta soinuak nahasten ditu inongo hizkuntzatan ulertu ezin daitezkeen letrak sortuz" dio Aitor Biain Bergarako Orfeoiko zuzendariak.\nOrkestrazioari dagokionez, Brasilgo, Argentinako eta Espainiako dantza erritmoak erabiltzen ditu eta operaren edota jazzaren ukituak ere baditu. Hala ere, oraingoan Jenkins "harago" doa bere esplorazioan eta abesti bakoitza kolore jakin batekin lotzen du. "Horrek gogo-aldarte subjektiboak edo espresio-estiloak inspiratzen ditu. Musika printza latinoamerikarrekin dago eraikia, hainbat estilo fusionatzen ditu, hala nola, tangoa, samba… Orkestrazioa oso zaindua eta txundigarria da" dio Biainek.\n70 ahots eta hiru bakarlari\nIkuskizuna "kolorez, musikaz eta dantzaz gainezka dator. Hunkigarria, benetan!" gehitu du Karlos Etxanizek. Agertokian, guztira, 70 ahots, Orfeoia eta Orfeoi Gaztea (Nagore Sanzen zuzendaritzapean) kontuan hartuta. Eta hiru bakarlari: Ainara Uribesalgo (altua), Rafa Moñux (tenorea) eta Nere Ibarra (sopranoa).\nBergarako Camden Town dantza akademiako 40 dantzari ariko dira agertokian, batzuk gazte-gazteak. Olmar Elejaga da zuzendaria. Haren esanetan, "erronka handia" da aurrean dutena eta gogor ari dira entseguetan, zuzenean eta zuzeneko musikarekin aritzeak dakarren zailtasunari erantzuteko.\nArrate Bengoari omenaldia\nBergarako Orfeoiak, emanaldi berezi honekin, omenaldia eskaini nahi dio Arrate Bengoari. Iaz zendu zen. "Orfeoiko kide eta presidente izateaz gainera, asko maite genuen eta emanaldia hari eskainiko diogu" esan du Karlos Etxanizek.\nSarrerak zenbakituak izango dira eta dagoeneko salgai daude 10 eurotan, www.kutxabank.es webgunean eta Pikupe Produkzioen bulegoan.


Kultura eskubideak eztabaidagai Hiriburun | Kultura | KAZETA\nKultura eskubideak eztabaidagai Hiriburun\nEuskal Kultur Erakundeak (EKE) Patrice Meyer-Bisch filosofoa eta kultur eskubideen eta aniztasunaren behatokiko sortzailea gomitatu du mintzaldi bat eskaintzeko. Otsailaren 5ean iraganen da Hiriburun.\nKazeta|2019/02/04 06:35|0 iruzkin Eguneratua:\nPatrice Meyer-Bisch filosofoa iruditan.\n"Kultura eskubideak: nola kontuan hartu partaidetzan egin kultura egitasmoetan?" galderari helduz Patrice Meyer-Bisch filosofoak mintzaldia emanen du Hiriburuko La Perle gelan, otsailaren 5ean arratsaldeko 18:30ean. Euskal Kultur Erakundeak (EKE) gomitaturik, tokiko hautetsien eta eragileen aitzinean kultura eskubideen kontzeptua eta bere aplikazio zehatza azalduko ditu.\nNOTRE eta LCAP frantziar legeetan kultura eskubideak manera lausoan ageri dira. Bere mintzaldian, Meyer-Bischek lege horiek eskubideak, askatasunak eta erantzukizunak hartzeko aukera ematen ote duten argituko du. Bestalde, manera orokorrago batean, kultura eskubideak giza eskubideak direla oroitarazi eta kultura eremutik landa, esparru politikoa ere hartzen dutela azpimarratuko du.\nHari horri tiraka, herriek, herri-elkargoek eta erakunde publikoek eskubide horiek kontuan hartu eta herritarren, elkarteen eta artisten parte hartze handiagoa lortzeko egungo egiteko moldeak aldatzeko jarraibideak proposatuko ditu.\nPatrice Meyer-Bisch filosofoa, kultura eskubideen eta aniztasunaren behatokiko sortzailea da. Gisa berean, kultura eskubideak zehazten dituen Freiburgeko Adierazpenaren idazle eta sustatzaile nagusietarik bat izan zen.\nMintzaldia frantsesez iraganen da, euskarazko bat bateko itzulpenarekin eta sartzea urririk izanen da.


IK4-IKERLAN-ek potentziako elektronikan ikertuko du suitzar unibertsitate batekin - SPRI\nSPRI / Euskadinnova / Berrikuntza Teknologikoa / IK4-IKERLAN-ek potentziako elektronikan ikertuko du suitzar unibertsitate batekin\nIK4-IKERLAN-ek potentziako elektronikan ikertuko du suitzar unibertsitate batekin\nLankidetzak, IK4-IKERLAN-ek Europan dituen zentro laguntzaileen sarea indartzen lagunduko du\nIK4-IKERLAN euskal zentro teknologikoak Zurich-eko ETH Unibertsitatearekin akordioa sinatu du, biak batera, potentziako elektronikoaren esparruan –helburu desberdinetarako energia elektrikoa egokitu eta transformatzeko aukera ematen duten gailuak garatzera dedikatutako disziplinan- iker dezaten.\nUztailaren 13an sinatutako akordioak, zentro teknologikoak eta suitzar unibertsitateak, elkarrekin doktorego-tesiak gara ditzaten, ikertzaileen mugikortasuna hobe dezaten eta I+G proiektuak batera bultza ditzaten ahalbidetuko du.\nInjinerutza eta potentziako elektronikoan erreferentzia mundiala den ETH nabarmena da teknologia berrien esparruan egiten duen lanagatik, disziplina anitzeko bere ikuspegiagatik eta bere garapenen kalitateagatik. Azken horien artean azpimarragarriak dira ultrakonpaktuak eta eraginkorrak diren bihurgailuak eta kable gabeko energia transmititzeko gailuak, besteak beste.\nSuitzar entitatearekin lortutako lankidetzak, IK4-IKERLAN-ek europar kontinentean dituen zentro laguntzaileen sarea indartzen lagunduko du. Akordioak gainera, zentroak potentziako elektronikoaren esparruan mantentzen duen apustua indartzeko ere balioko du, eta horri esker, garraio eta energia enpresentzako teknologia eta puntako aplikazioak garatzeko aukera ematen dio.\nIK4-IKERLAN-eko zuzendari orokor Marcelino Caballero eta ETH Unibertsitateko Potentziako Sistema Elektronikoen Laborategiko zuzendari Johann W. Kolar izan dira akordioa sinatzeko ardura izan dutenak.\n“Gure industria erakargarri egitea da Lanbide Heziketak Euskadin duen erronka handiena”


OtamotzUrretxu-Zumarraga ikastola Archives - Otamotz\nEtiketa "Urretxu-Zumarraga ikastola"\nGaur goizean Beldur Barik lehiaketako sariak banatu dituzte. Gazteen artean emakumezkoen eta gizonezkoen arteko berdintasuna sustatzen duen lehiaketa honetan Urretxu-Zumarragako ikastolako eta Haztegi ikastolako 10 taldek parte hartu dute. Lehen saria Urretxu-Zumarraga ikastolako Amaya Udabe, Otmane El Imrani eta Uxuri Urratek irabazi dute, Beldur Barik jarrera perfektua bideoarekin. Bigarren saria,\nIkastolako ikasleek 712 kilo makarroi lortu dituzte errefuxiatuentzat\nUrretxu-Zumarraga ikastolako 3. DBHko ikasleek Zaporeak elkarteari laguntzeko ekimen bat aurrera atera zuten joan zen ostiralean: 712 kilo makarroi lortu zituzten. Pasta honekin Zaporeak elkarteak Greziako Lesbos irlako 1.500 errefuxiatuentzako bazkaria prestatuko du. Ikastolako ikasleek eskerrak eman nahi dizkiete Urretxu eta Zumarragako herritarrei eskaini dieten laguntzagatik.\nUrretxu-Zumarraga ikastolak Bartzelonako batzar batean parte hartu du\nAsteburuan Haur Hezkuntza inklusiboa jardunaldiak egin dituze Bartzelonan. Hermex etxeak, ikastolako pedagogia eredua eta instalazioak ezagutu zituenean, gonbita luzatu zion. Elisabeth Altolagirre orientazio departamentuko buruak inklusioa bermatzeko orduan espazioak, langileen prestakutzak, jarrerak eta inplikazioak duten garrantzia azaldu zuen.\nUrretxu-Zumarraga ikastolako Batxilergoko lehen mailako ikasleak Batzar Nagusietan egon dira gaur. Irailetik gaur arte landu duten proiektua aurkeztu dute. Ikastolako ikasleek, Gipuzkoako beste hiru ikastetxetako ikasleekin batera, Kultura Politikoa eta Gazteak egitasmoan parte hartu dute. Demokrazia, sistema instituzionala eta bere arauak landu dituzte. Horretaz gain, liderrak formatu dituzte, hauteskundeak egin\n1 2 3 … 6 Hurrengo orrialdea


Mexikoko nahuatl hizkuntza: iragan mingotsa gozotzen - - Erran.eus\nMexikoko nahuatl hizkuntza: iragan mingotsa gozotzen\nMaialen Sobrino 2018-07-01 12:00\nAitzineko zutabean erran genuen Garabide Elkartean hizkuntza lankidetza egiten dugula, hau da, munduko hizkuntzen biziberritze prozesuak bultzatzen ditugula euskaldunek eta bertze hizkuntza aunitzek bidean pilatu ditugun esperientziak trukatzeko. Hori zehazteko gaur Mexiko alderat joanen gara eta han gaur egun solasten diren 65 hizkuntza indigenetatik haundienera begira paratuko gara: nahuatla\nMexikoko Puebla estatuko mendizerran bizi da nahuatl komunitatea eta hango hizkuntzak, garai batean Azteken hizkuntza zenak, egun nahuatl edo nawa deitzen dena, 1.500.000 hiztun inguru ditu Mexikon, dialekto guztiak barne hartuta. Seguruenik ez duzu jakinen, bainon zuk ere franko maiz erabiltzen dituzu nahuatl hitzak: adibidez, txokolate (xoco-, mingotsa, eta -atl, ura) jatorrian edari mingotsa zena, txikle (aztekek ahotan izaten baitzuten hango tzictli landarea) edo tomate.\nHizkuntzaren biziberritze lanaz gain, eredu sozioekonomiko propioa pentsatu eta martxan paratu zuten 1997an, Unión de Cooperativas Tosepan Titataniske (“Elkarrekin irabaziko dugu” náhuatl-ez) izeneko kooperatiba elkartea sortu zutelarik. Gaur arte presentzia eta garrantzia du Cuetzalan inguruan eta TOSEPAN taldeak gisa guztietako proiektuak hartzen ditu barne, batzuk aipatzeko: TOSEPAN KALNEMAXTILOYAN (eskola), TOSEPAN KALI (ekoturismo zerbitzuak) eta TOSEPANTOMIN (kreditu kooperatiba). Horrekin batera aipatzekoa da 200dik gora komunitatetan kooperatiba lokalak dituela martxan.\nGarabidek harreman luze eta sakona du nahuatlekin eta, preziski, joan den martxoan izan ginen azkenekoz beraien lurretan. TOSEPAN kooperatiban “hizkuntza planak” paratu nahi zituzten martxan eta horretarako Euskal Herriko enpresa batzuetan dauden euskara planen esperientzia hurbiletik ezagutu zuten. Garabide zubigile lanetan aritu zen eta Euskal Herriko EMUN enpresak aholkularitza teknikoa eman zuen TOSEPANeko kideekin lanean gogor aritzeko. Hiru aste eta gero lortu genuen nahuatl planak hezurmamitzea. Esperientzia aitzindaria da eta arras emankorra izatea espero duguna.\nGarabideren lana ez da bakarrik Euskal Herritik kanpokoa, hemen ere aritzen gara hizkuntzen arteko esperientzia trukerako espazioak irekitzen, herritarren aktibaziorako tresna paregabea baitira gure ustez. Munduko bertze hizkuntzen biziberritze prozesuak ezagutzeak eskutik ekartzen du barnerat begiratzea. Mexikon, adibidez, nahuatlek alimaleko motibazioa, ilusioa dute mundutik edan eta etxekotzen dutenarekin eredu propioak sortzeko. Eta gu ausartuko gara gure etorkizuna amesten? Eta amets horiek egi bihurtzeko ekiten?


Whitespace - Wikipedia, entziklopedia askea.\nWhitespace programazio lengoaia esoterikoa da Edwin Brady eta Chris Morris garatutako 2003ko apirilaren 1an. Hutsuneak, tabulazioak eta lerro jauziek osatzen dute lengoaia honen sintaxia. Beste edozein karaktere ez da kontuan hartuko.\nLengoaia inperatiboa da, pila batean oinarritzen dena. Programak exekutatzen dituen makina birtualak pila bat eta heap bat ditu. Pila erabilita programatzaileak zenbaki osoak metatu ditzakete, baina oraindik ezin dira komadun zenbakirik gorde. Heap-a aldagaiak eta datu egiturak gordetzeko balio du.\nKaixo mundua adibidea[aldatu | aldatu iturburu kodea]\nHutsuneak margotuak izan dira ikusgarria izateko. (hutsunea, tabulazioa)\n(Ingelesez) Whitespace lengoairen webgunea


Txakur eta katuei buruzko 7 gauza harrigarri, ez dakizkienak | Consumer\nKatuek nola barre egiten duten, zenbat hitz dakizkiten txakurrak edo nola esaten duten txakurrak eta felidoak "maite zaitut", zientziak aztertu eta erantzun dituen gaiak dira\narabera: Asteartea, 2017ko uztailaren 18a\nTxakurrak eta katuak harrituta geratzen dira. Bazenekien harburuak gizakien aurpegia lamin bat emateko eta adorea jasotzeko prest daudela? Eta, hitz egiten ez badute ere, 200 bat hitz onartzen dituztela? Baina felidoen misterioak ere badaude zientziak ebatzita. Besteak beste, katuei kutxak hainbeste gustatzen zaizkiela eta mininoek “maite zaitut”. Zazpi gauza harrigarriak dira katuen eta txakurren gainean, eta haien azalpenak.\n1. Musu bero horiek!\nMota askotako musuak daude. Baina musu horien kasuan, batez ere, hezeak dira. Manuel Lazaro albaitariak dio aurpegian kandelaren aurpegia laztan edo laztan maitekor baten baliokidea dela. Txakurrek beren hizkuntza erabiltzen dute harremanak izateko, maitasuna erakusteko eta beren mundua esploratzeko. Eta hori, lagun ilunaren mihi bat jasotzean, gertuen daudenak barne hartzen ditu.\nBaina zientzia gehiago dago musu horien atzean. Londresko Unibertsitateko Deborah Custance eta Jennifer Mayer doktoreek zuzendutako ikerketa batek harburuen portaera aztertu du triste edo alaitasun daudenean. Zientzialariek egiaztatu dutenez, pertsonek negar egiten dutenean, txakurrek deigarri egiten dute eskuak eta aurpegia. Mihiztatze horiek albaitariak dira, eta giza oinazearen aurrean beren afektua eta euskarria erakusteko balio dute.\nIkasi gehiago ‘¿Por qué el perro nos lame la aurpegia? ‘.\n2. Katuek kutxekiko duten obsesioak azalpena du\nKatuek zergatik egiten dituzte kaxak? Zientzialariek hobekien gordetako enigma enigma baten erantzuna aurkitu dute. Eta portaera horrek hainbat azalpen ditu.\nAlde batetik, katuak kamuflajea erabiltzen duten ehiztariak dira harrapakinak harritzeko, eta oraindik ez du etxeko mininoa galdu. ETAeraso egiteko eta jolasteko kutxa batek baino hobeto ezkutatzen ote da, ikusi gabe? Baina gehiago daude: kaxek estresa gutxitzen dute, ingurua aberasten dute, jolasak planifikatzen dituzte eta neguan berotzeko eta udan freskatzeko balio dute. Horregatik, ebidentzia horiek guztiak batzen badira, ikus daiteke felidoak ez direla kaxak soilik apaintzen, baizik eta, gainera, behar dituztela.\nJakin ezazu zergatik gustatzen zaizkien horrenbeste katuei hainbeste kaxa.\n3. Txakur doktorea, minbizia dut?\nBazenekien txakurrak minbizia usaintzeko gai direla? Hidreto Sonoda ikertzaile japoniarrak aztertu du txakurrek koloneko minbizia nola detektatzen duten, eta esaten du badela “usain berezi bat, txakurrek bakarrik bereiz dezaketena, eta funtsezkoa dela jakitea ea norbait minbizia duen”.\nBaina, Sonoda ez ezik, txakur-gaitasun berezi hori ere interesatzen zaio. Alemaniako zientzialari-talde batek ondorioztatu du doktore batzuek, horretarako entrenatzen badituzte, biriketako minbizia ere onar dezaketela kasuen% 71n. Frogatuta dago gaixotasuna detektatu dezaketela hesteetako, bularreko, prostatako eta larruzko minbizia duten pertsonekin.\nIrakurri gehiago txakurrek prostatako minbizia nola onartzen duten.\n4. Katuak nola barre egiten duten\nKatuek askotan barrea eragiten diete gizakiei. Baina, nola barre egiten dute? Zientzialariek eta etologo felinoek azaldu dutenez, mininoek ez dute barrez lehertzeko gai, baina badira keinuak felido zoriontsu baten eta irribarre batekin parekatzen diren keinuen seinale. Nicky Trevorrow albaitari eta etologoak dioenez, “keinu motela da katu bat zoriontsua dela jakitea”. Belarriak aurrerantz eta gorantz, beste seinale bat dira felinoa pozik dagoela jakiteko.\nJakin gehiago katuek nola barre egiten duten.\n5. Maitasun oso zakarrak\nTxakurrak, katuak eta gizakiak maitasunaren dei kimikoaren zati bat partekatzen dute: hiru espezieek oxitozina bereizten dute, garuneko plazeraren zirkuituan eragina duen substantzia bat, eta maitemintzea errazten du.\nBaina txakurren maitasuna felidoak baino dokumentatuagoa dago: Journal of Comparative Psychology aldizkarian argitaratutako ikerketa batek ondorioztatu du txakurrak benetako maitasuna maite duela eta sentitzen duela gizakientzat.\nMichael Hennessey neurologoak esan du “kandelak maite eta zaintzen dituen gizakienganako maitasuna sentitzen duela, bai anai-arrebekiko sentimenduak baino”, bai “ganbera-lagunak”.\nIkasi gehiago txakurrak nola nahi gaituzten.\n6. Txakurrek 200 hitz dakizkite\nHarburuek ez dute hitz egiten, baina 200 hitz eta giza keinu ulertzen dituzte. British Columbiako Unibertsitateko Stanley Coren ikerlariaren arabera (Kanada), txakur batek 165 bat hitz onartzen ditu batez beste, bi urteko haur batek hizkuntza-aitortzaren antzeko gaitasuna duela. Baina hori ez da bere ikaskuntzaren muga. Hezkuntzaren eta ahaleginaren bidez, 250 hitz berri jakin daitezke.\nZakur-adimena, gainera, beste giza eskala batzuen arabera neurtu da, eta horiek matematika-kalkulu sinpleak eta espazio-arazoak dituzte.\nIkusi gehiago ‘¿Al inteligente mi perro? ‘.\n7. Nola esaten dizute katuek “maite zaitut”?\nKatuek beren moduarekiko maitasuna erakusten dute. Eta “maite zaitut” esateko moduetako bat gizakia bere aurreko hanken mugimendu erritmikoarekin maitatzea da, pertsonaren sabelaren, lepoaren edo hanken gainean. “Feloek masaje horrekin esaten digute zenbat maite gaituzten, eta haientzat zer garrantzitsua den”, adierazi du Floridako Unibertsitateko (AEB) ikerketa-proiektu batek.\nOndoren, bideo dibertigarria, katuek beren gizon-emakumeei nola nahi duten eta nola jakinarazten duten ikasteko.\ngatos-eu katuekin bizi txakurrekin bizi


Unibertsitaterako bidea gogor eta luzea izan arren, ikasketak ilusioz bizitzeko unea heldu da - Info - UPV/EHU\nInprimatu Unibertsitaterako bidea gogor eta luzea izan arren, ikasketak ilusioz bizitzeko unea heldu da\nUnibertsitaterako bidea gogor eta luzea izan arren, ikasketak ilusioz bizitzeko unea heldu da\nUPV/EHUko onarpen emaitzarik onenak pozik daude ikasturteko lehenengo asteak campusetan\nLuis Chausson, Javier Herrero, Ane Varela, Asier Vergara, Izei Mugika, Xabier Insagurbe, Nerea Fernández de Antona, Ane Arrieta eta Begoña Corres. (Argazkia: Laura López. UPV/EHU)\nAne Varela, Luis Chausson, Javier Herrero, Izei Mugika, Ane Arrieta, Asier Vergara, Begoña Corres, Nerea Fernandez, Teresa Rodriguez eta Xabier Insagurbe aurten sartzeko notarik altuenak lortu dituzten ikasleak dira. Haien notak 13,898 eta 13,696 artean dabiltza. Zientzien eta Osasun Zientzien arloko ikasketak aukeratu dituzte guztiek, Eta gaur egun, hamarrek lehenengo urratsak ematen dituzte campusetan\nHona heltzeko bidea “dezente gogorra” (Izei Mugikaren hitzetan —Donostia, 2000—) eta “luzea” (Javier Herreroren ustez —Bilbo, 2000) izan da; eta, adibidez, “bigarren batxilergoa tentsio eta presio handiz” bizi du Nerea Fernández de Antonak (Aretxabaleta, 2000). Hala ere, guztiok ilusioz hartu dituzte ikasketak, Ana Varelak (Donostia, 2000) esan duenez, “pozik eta kontent”. Gainera, aukera da bakoitzak bere ardura hartzeko. “Heltzeko momentua da”, dio Luis Chausonek (Donostia, 2000).\nAurten sartzeko notarik altuena 13,898 izan da, hamargarrena 13,696\nHaien ikasketak bi arlotan daude txertatuta: Zientzietan eta Osasun Zientzietan. Guztiek, Ane Arrietak (Eskoriatza, 1989) izan ezik, Bizkaiko Campusean ikasten dituzte graduak, Leioa-Erandio eremuan. Hala ere, Ane Arrietak iaz Medikuntza ikasketak hasi zituen, oso emaitza onak zituelako; baina ikasturtean konturatu zen erratu zuela. Psikologia ikasgaia besterik ez zen bere gustuko; eta, horregatik, aurten Gipuzkoako Campusean dabil Psikologiako graduan. “Aldatzeko erabakia oso gogorra izan zen. Iazko ikaskideak oso jatorrak ziren, fakultate giroa ederra… baina ez nengoen gustura. Aurrean neuzkan sei ikasturteak eta bizitza osoa medikuntzaren arloan gehiegi zen niretzat, eta ez zuen merezi. Bai senideak, bai lagunak kezkatuta zeuden”, horrela azaltzen du Ane Arrietak aurreko ikasturteko esperientzia. Orain, berriz, oso pozik dago egindako aldaketarekin.\nBesteok, ostera, ez dute apenas esperientziarik unibertsitatean. Lehenengo ikasturtea da, bai eta batzuentzat lehen aldiz etxetik kanpo bizitzeko aukera ere. Xabier Insagurbe (Vitoria-Gasteiz, 2000) pisu batean bizitzen hasi da. “Aste hauek pixka bat kaotikoak izan dira. Bilbora etorri naiz bizitzera eta lehenengo asteetan gauza asko dago egiteko pisu berri batean. Gainera, irakasle eta ikaskide berriak, funtzionatzeko modu berria… Baino nahiko ondo moldatu naiz Medikuntzako graduan”.\nEtxetik kanpo Luis Chausson ere bizi da, hain zuen, Miguel de Unamuno Ikastetxe Nagusian. “Egoitzan, eskarmentu handikoek esan didate irmo baldin banaiz, gaindituko ditudala ikasketak. Beraz argi dut fakultatean ordu asko emango ditudala. Momentuz praktikaren bat egin dut eta alai”. Bera Biokimikako eta Biologia Molekularreko gradua ikasten ari da.\nZientziak eta Osasun Zientziak arloetako graduak aukeratu dituzte gazteek\nNerea Fernández de Antonak hiru arrazoi izan ditu UPV/EHUn ikasteko: “Unibertsitateak ospe eta emaitza oso onak ditu, euskaraz ikasteko aukera ematen dit, eta, etxetik gertu geratzen zait”. Betidanik zientzia arloko ikasgaiak gustatu zaizkio, baita Medikuntzakoak ere. “Gradu honek etorkizunean pertsonekin lan egiteko eta horiei laguntzeko aukera emango dit. Hala ere, bitxikeria xelebre bezala onartu beharra daukat, odolarekin zorabiatu egin ohi naizela, baina gainditzeko prozesuan nago”, dio gazteak.\nFakultate berean hauek ere dabiltza: Ane Varela (Fisika), Javier Herrero (Fisika), Asier Vergara (Fisika eta Ingeniaritza Elektronikoa), Izei Mugika (Matematika) eta Begoña Corres (Matematika). Bosten motibazioa bestelakoa izan da. Ane Valerak unibertsitate publikoan ikasi nahi zuen, zalantzarik gabe, baina gradua hautatzean ez zekien ondo zer ikasi. “Gai asko gustatzen zaizkit, eta azkenean Fisika ikasteak aukeratu nituen, pentsarazten duen zerbait hautatu dudala uste dut”.\nJavier Herrerok UPV/EHUn ikastea erabaki du “ikerketa teknikoaren arloan hazkunde nabarmena izaten ari delako momentu honetan, eta nire ustez, ikerketa-talde interesgarriak sortzen ari dira. Bestalde, Fisikako gradua hautatu du euskaraz, gazteleraz eta ingelesaz irakasten delako eta, bukatu ondoren, unibertsoaren legeak ulertuko ditudalako”.\nFisikako eta Ingeniaritza Elektronikoko gradu bikoitza hautatu du Asier Vergarak (Errenteria, 2001). Berak dio betidanik zientziak eta hizkuntzak izan ditu gustuko, eta, nahiz eta biak landu, “batxilergoko irakasleek zientziaren balioa eta pentsamendu kritikoa izaten erakutsi didate. Horregatik, bide horri jarraitu diot, nota neukala aprobetxatuz”. Bestalde, unibertsitatera heltzeko bidea ez da hainbesterako, kurtso osoan lan egin ostean. “Uste dut ‘selektibitatea’ izan dela 2. batxilergoko lehen egunetik gehien entzun dudan hitza, eta egia da tentsio asko pilatzen dela hiru egunetan”, gogoratzen du Vergarak. Gaur egun oso pozik dago unibertsitatean, eta bere helmuga da ikastea, “batez ere, gustura ikastea da”.\nBidea gogorra ere izan zen Izei Mugikarentzat. “Gustura aritu banaiz ere, ikastea esfortzua handia izan da. Hala ere, pozik nago lortu dudan emaitzarekin”. Horrela azaltzen du Mugikak unibertsitaterako bidea. Berarentzat hizkuntza izan zen erabakigarria UPV/EHUn ikasketak egiteko: “Euskal Herriko Unibertsitatean ikastea eraman nauen arrazoietako bat izan da: euskara, gure kultura, ondare eta nortasunari bultzatzeko”. Graduari dagokionez, Matematikak piztu du Mugikaren interesa. “Zientzia horri esker, gure egunerokotasuna zein etorkizuna eraiki ditzakegulako”.\nIzei Mugikaren ikaskidea Begoña Corres (Getxo, 2000) da. Berak txikitatik matematika gustuko izan du. “Baina pasa den urtean erabaki nuen Matematikako gradua aukeratzea, karrera oso praktikoa iruditzen zaidalako, eta erronka polita ere”, azaltzen du Corresek. Unibertsitatera ailegatzeko, batxilergoan, ikasle horrek ez ditu eskolaz kanpoko jarduerak utzi izan behar. “Betidanik balleta egin dut, bibolina jo ere, surfa egiten nuen astebururo eta eskola batean txiki batzuei balleteko eskolak ematen hasi nintzen. Hori dela eta, denbora bikain aprobetxatzen ikasi nuen, beti ere lagunei eta familiari lehentasuna emanez”.\nBideko aldarte eta gorabeherak izan arren, ikasteaz gain, ikasle guztiok lagun berriak ezagutzea, disfrutatzea eta trebetasunak bereganatzea dute helburu.\nAne Arrieta, Nerea Fernández de Antona eta Xabier Insagurbe ikasleek Psikologia eta Medikuntza ikasten dute. (Argazkia: Laura López. UPV/EHU)\nJaitsi fitxategia (jpg, 1.73Mb)\nJavier Herrero, Luis Chausson, Asier Vergara, Xabier Insagurbe eta Izei Mugika. (Argazkia: Laura López. UPV/EHU)\nJaitsi fitxategia (jpg, 3.25Mb)\nAne Varela, Ane Arrieta, Begoña Corres eta Nerea Fernández de Antona. (Argazkia: Laura López. UPV/EHU)\nJaitsi fitxategia (jpg, 2.24Mb)\nLuis Chausson, Javier Herrero, Ane Varela, Asier Vergara, Izei Mugika eta Begoña Corres (Argazkia: Laura López. UPV/EHU)\nJaitsi fitxategia (jpg, 3.36Mb)\nXabier Insagurbe eta Nerea Fernández de Antona, Medikuntza eta Erizaintza Fakultateko ikaskideak. (Argazkia: Laura López. UPV/EHU)\nJaitsi fitxategia (jpg, 2.33Mb)


AP-8a moztuta, Barakaldo parean, kamioi zisterna eta furgoneta baten arteko talkagatik\nAP-8a moztuta bederatzi orduz, Barakaldo parean kamioi zisterna eta furgoneta baten arteko talkagatik\n03:23an jazo da istripua, 122 kilometroan Irungo noranzkoan. Bi ibilgailuetako gidariak Gurutzetako ospitalera eraman dituzte. 12:30ean Santa Agedako tunelaren "by-passa" ireki dute, Kantabriarako noranzkoa moztuta mantenduz.\nSanta Agedako tuneleko istripua. Argazkia: Eusko Jaurlaritzako Segurtasun Saila\nBederatzi orduz itxita egon ostean, 12:30ean zabaldu dute berriro, by-pass bidez, Bilboaldeko Metropoliaren Hegoaldeko Saihesbidea, Supersur izenekoa. Goizaldean Barakaldo parean bi ibilgailuk izandako istripu baten ondorioz, itxita geratu da errepidea Irunerako noranzkoan.\nBizkaiko Foru Aldundiak ohar baten bidez jakinarazi duenez, 12:30ean aurrera Santa Agedako tunelean "by-passa" ireki dute, Kantabriako noranzkoa itxita mantenduz.\nTrapagarango eta Santurtziko sarbideetatik hasita, errepiderako sarbideak pixkanaka zabaltzen joatea aurreikusten da. Dena den, "by-passa" martxan dagoela, ezinezkoa da Kantabriatik datozen ibilgailuak Kadaguako ordainlekutik ateratzea.\nErrepidea ixtea ekarri duen istripua goizaldeko 03:23an izan da, AP-8ko 122. kilometroan; talka egin dute gasolioa zeraman zisterna-kamioi batek eta autobideko mantentze-lanetarako ibilgailu batek , gidariak zauritu egin dira eta errepidea itxita geratu da.\nOrdutik, larrialdi zerbitzuak lanean aritu dira bidean gasolio-isuria saihestu eta istripua izan duten ibilgailuak kentzeko. Garabi handiak erabili behar izan dira lanak egiteko.\nBesteak beste, Ertzaintza, suhiltzaileak, anbulantziak, larrialdietako teknikariak eta URA agentziako teknikariak bertaratu dira.\nSuhiltzaileek atera behar izan dute mantentze-lanetako furgonetako gidaria, harrapatuta geratu delako. Ondoren, bi gidariak tokian bertan artatu eta Gurutzetako ospitalera eraman dituzte.


"Bakea sinatzeak ez du garapenik ekarri Guatemalara" - Busturialdeko Hitza : Busturialdeko Hitza\nLeiria Vay Garcia - Guatemalako Codeca mugimenduko kidea\n"Bakea sinatzeak ez du garapenik ekarri Guatemalara"\nGuatemalako giza eskubideen alde lan egiten duen Codeca mugimenduko kidea da Vay. Gernika bisitatu du, eta mugimenduaren aurkako errepresioa salatu du udalerrian.\nGuatemalako herri indigenetako bizilagunen giza eskubideen alde lanean ari den Leiria Vay Garcia Euskal Herrian da egunotan. Gernika Gogoratuzek gonbidatuta, Codeca herri mugimenduko kideak udalerria bisitatu zuen joan den astean.\nCodeca Guatemalako herri mugimendua da, lurraren eta lan-eskubideen alde borrokatzeko 1992an sortu zena. Hamazazpi indigena eta nekazari analfabetok sortu zuten, eta horietako bat izan zen Vayren aita. Gaur egun, herrialde osoan ditu antolakuntza egiturak, eta nazio mailan mobilizatzeko gaitasuna duen Guatemalako gizarte mugimendurik indartsuena da. Hala ere, azken urteotan Codecaren aurkako errepresioa “etengabea” da, 2018ko maiatzaren 9az geroztik mugimenduko hogei kide hil dituztelako, azkena apirilaren 11n.\nBizi duten egoeraren berri emateko etorri da Vay Euskal Herrira. “Bizi dugun errepresioa salatzeko etorri naiz, baita gaizkileak ez garela esateko ere. Izan ere, giza eskubideen alde borrokatzeko mugimendua da gurea. Halaber, koordinaziorako adiskidetasun sareak sortzea ere bada nire asmoa, horiek errepresioa salatzeko lagungarriak direlako”.\nCodeca mugimenduaren aurkako errepresioa ulertzeko, 1996. urtera salto egin behar dela dio Vayk. Izan ere, orduan sinatu zen Guatemalako Gobernuaren eta Guatemalako Unitate Iraultzaile Nazionalaren arteko Bake Sorrerako eta Iraunkorreko Akordioa. “Sinaduraren ondoren, Codecak gerra garaiko hilerri klandestinoak lurpetik ateratzearen alde egin zuen. Orduan sartu nintzen mugimenduan, eta 2.000 urtean Codecako gazte mugimenduari ekin genion. Hilerri klandestinoak lurpetik ateratzeko borrokan jarraitu genuen, egia jakiteko eta gatazka armatuan gertatutakoa ezagutarazteko”.\n«Codecak energia elektrikoa lapurtzen duela esaterakoan, erasotzen gaituzte»\nBakea sinatu zenean, herri indigenen egoera hobetuko zela uste zuten. “Baina ez zen horrelakorik gertatu. Bakea sinatzean, ateak ireki zizkieten transnazionalei. Guatemalak garatzeko beharra zuela esan ziguten, eta horregatik bultzatzen zituztela proiektuak. Baina enpresa transnazionalen proiektuek lortu zuten gauza bakarra pobrezia handiagoa, diskriminazio handiagoa eta ondasunak eta baliabideak bereganatzea izan zen”. Vayk dioenez, orduan ohartu ziren nazioz gaindiko enpresei bakarrik ireki zizkietela ateak: “Bakeagaz amaitu zen armadaren jazarpena, baina nazioz gaindiko enpresa handiek gure lurrak bereganatu zituzten”.\nHori horrela, herri indigenetako biztanleek monolaborantzako lusailetara joan behar izan zuten lanera. “Lur horietan gehiegizko ustiapena zegoen. 2000. urtean, eremu horietako nekazaritzako lan baldintzei buruzko ikerketa bat egin genuen. Ez zen dokumentu luzea izan, benetako egoera zein zen erakutsi nahi genuelako bakarrik. Ikerketa 86 finkatan egin genuen, eta ikusi genuen horietako askotan ez zutela gutxieneko soldatarik ordaintzen, eta langileen txandakatze iraunkorra zegoela. Hau da, ez direla langile iraunkorrak, aldi baterakoak baizik, eta gehienez 3 hilabetez lan egiten dituztenak”. Ikerketak, gainera, langileen urtez urteko lan karga ere azaleratu zuen. “2000 urtean langile baten egunerokoa 250 eta 350 zuhaitzetatik esnea ateratzea zen. 2005ean langileek esan ziguten euren lana 350 eta 500 zuhaitz artekoa zela. 2008an 500 eta 8.000 ingurukoa, eta 2013ko azken ikerketen arabera, 800 eta 1.000 artekoa. Zer frogatzen du horrek? Lanaren gainesplotazioaren maila handitzen ari zela urtez urte”.\n2013ko azterlanean, Guatemalak dituen 22 departamentutik hamalau departamentutako finka handiak ere ikertu zituzten: “Ikerketa diseinatu genuenean, 2.936 finka identifikatu genituen, baina bi urte beranduago, 2013an, informazio guztia biltzerakoan, 906 finka baino ez genituen zenbatzen. Ez genekien zer gertatzen zen. Dena berrikusten hasi ginen, eta konturatu ginen 2011n bost finka zirenak finka bakar bat izatera pasatu zirela azukre-ontzi baten kontura. Eta leku guztietan berdin. Horrek erakutsi zuen lurraren zentralizazioa abiadura ikaragarrian eman zela. Horrek gehiegizko ustiapena eta lan baldintza okerragoak dakartza. Ikerketak erakutsi zuen gizonen % 90ek legeak agindutako gutxieneko soldata baino txikiagoa irabazten zutela, eta %97koa zen datua emakumezkoetan”, dioVayk. Emakumeen kasuan, gainera, gutxi ziren lan taldean agertzen zirenak, “gehienak langile ikusezinak zirelako”. Izan ere, premia handia zegoela aitortu du, eta pertsonek soldata txikiagoagaz lan egitea onartzen zutela.\nTransnazionalak erakartzearen ondorioz, nekazari askok ezin dituzte euren produktuak saldu, “transnazionalek askoz merkeago eskaintzen dituztelako produktu berdinak». Arazo horiek herri indigenen egoera «okertu egin zutela” uste du Vayk: “Lege proposamenak eta ikerketak egin ditugu, eta ikusten duguna da egoerak okerrera egin duela. Guatemalan bakea sinatzeak ez zuen garapenik ekarri. Bakea sinatzeagaz garapena ekarriko zutela esan zuten, eta ez da horrelakorik gertatu. Transnazionalek inbaditu egin gintuztela ikusten dugu, gure lurra kendu digutela eta giza eskubideez bakarrik hitz egiteko esaten digutela. Hori garrantzitsua da, baina politikaz ez hitz egiteko eskatzen ziguten. Izan ere, politikaz berba eginez gero, GKEek ere ez zituztela proiektu txikiak finantzatuko esaten ziguten”. Hala ere, politika publikoak proposatu zituen Codecak, eta hainbat lege proposamen egin. Baina kongresuan ez zituen onartzen: “Kongresuan zeudenek ez zietelako erantzuten gure interesei, transnazionalen interesei baizik”.\nEgoeraren aurrean, 2012an, Codecak batzar prozesu bat abiatu zuen: Asanblada Eratzailea eta Nazioaniztuna. “Codecaren 20 urteko ibilbidean eta borrokan gertatutakoa ebaluatzea erabaki zuelako sortu zen asanbladaren ideia. Komunitateetara egoera aztertzera joan ginenean, kritikoki esan genuen: komunitate bati lurra emateak ez du esan nahi bere bizitza maila eta bizitza baldintzak aldatzea”. Izan ere, ondorioztatu zuten lurra emateak ez zuela “arazoa konpondu”. Eta konturatu ziren lege proposamenak aurkeztu arren, errealitatea ez zela aldatu.\n«Errepresioa salatzeko etorri naiz, baita gaizkileak ez garela esateko ere»\nHori horrela, lurra erdigunean jartzearen aldeko apustua egin zuten, eta hori batzar konstituziogile batez bultzatzea. “Egoera zein zen ikusita, urte hartan Gobernuko presidentea zen Otto Perez Molinalak esan zuen Konstituzioaren erreforma behar zuela Guatemalak. Erreformagaz zera bilatzen zuten: sistema neoliberala gehiago finkatzea, merkatu askea bultzatzea eta produktu mineralak erauztea. Horrek 169. hitzarmenak herri indigenek aholkularitzarako duten eskubideari buruz dioen guztia urratzen du. Horren aurrean, kalera atera ginen, Konstituzioaren erreformari ezetz esateko eta Herri eta Nazio Anitzeko Batzar konstituzionala egiteko. Lehen aldia izan zen gure ideia jendaurrean aurkezten genuena. Orduan ez gintuen inork ikusi, ezta entzun ere. Baina ideia komunitateetan kokatu genuen. Hain zuzen, 2013an atera zen ikerketa, eta horrek transnazionalak haserretu zituen”.\nOrdura arte lehen sektorean egindako ikerketek Guatemalako sistema ekonomikoa deseroso sentiarazi zuten. Baina energia elektrikoa nazionalizatzeko borrokagaz hasi zen Codeca: “Zerbitzu guztiak nazionalizatzearen alde egin genuen. Horrek zuzenean eragin zion Guatemalan energia elektrikoaren monopolioa duen enpresa bati. Enpresa transnazionala da, baina Guatemalako agintari askok dituzte akzioak. Orduan hasi zuten Codecaren aurkako difamazio kanpaina, Codeca energia elektrikoa lapurtzen duen erakunde kriminala dela esanez”.\nHorren aurkako manifestazioa egin zuten Codecakoek. “Goizean izan zen mobilizazio indartsua, eta arratsaldean, gobernu zentralak konferentzia bat eman zuen. Perez Molina presidenteak Guatemalan egunero hazten ari den minbizi soziala zegoela adierazi zuen, eta desagerrarazi egin behar zela. ‘Minbizi horrek Codeca du izena’, adierazi zuen, eta horregaz amaitzeko erabakiak hartu zituen”.\nHain zuzen, Codecako “lapurrak” jazartzeko fiskaltza sortu zuen: energia elektikoaren lapurretaren aurkako fiskaltza. Fiskaltza horrek daramatzan kasu guztiak Codecako buruzagien aurkakoak dira. Horrez gainera, Codecako 543 buruzagi identifikatu eta atxilotzeko agindua eman zuen. “Besteren artean, nire aita espetxeratu zuten. Ordutik, Codekako atxilotuen hiru kasu baino ez dira iritsi ahozko epaiketara eta epaiketa publikora. Absolbitu egin dituzte guztiak, NBEk atxiloketa arbitrariotzat jo zituelako. Estatuari hori ez errepikatzeko eta kalteak konpontzeko bermeak eskatu zizkion, baina hori ez da egin”.\nUrte berean, giza eskubideen aldeko batzorde interamerikarra joan zen Guatemalara, giza eskubideen defendatzaileen egoerari buruzko txostena aurkezteko. Vayk dio giza eskubideen aldeko erakunde guztiak bertan zeudela, baina batek ere ez zuela Codecari buruz hitz egin: “Orduan konturatu nintzen denak beldur zirela. Hitza eskatu nuenean, kosta egiten zitzaidan hitz egitea. Esan nuen kasu batzuk alde batera utzi direla, eta Codecaren bi kasu sendoenak aipatu nituen. Inork ez zuen ezer esan, denak isilik geratu ziren, baina nazioartean presio handia egitea lortu genuen”.\nBotere sektoreak Codecaren “indarraz” jabetu ziren orduan. Hala ere, “beldurrari aurre eginez”, Codecak bere lanagaz jarraitu zuela dio Vayk. “Baina zelan jarraitu behar genuen batzar konstituziogileagaz, hori kongresuak onartu behar badu? Asko eztabaidatuta, tresna politiko propio bat sortzea pentsatu genuen”, azaldu du. Baina alderdi politiko hori egitura aldaketen alde borrokatu gura zuten mugimendu guztien parte-hartzeagaz sortzea pentsatu zuten. “Taldea sortzeko 23.000 atxikimendu behar genituen. Erraza izango zela pentsatu genuen, asko ginelako, baina ez zen hala izan. Atxikimendu eskaerak bidaltzen hasi ginen, eta ez zituzten onartzen. Azkenean, 2018an, mehatxatu egin genituen. Pertsonen eskubide politikoak urratzen zituztela esan genien, eta horrek hala jarraituz gero, salaketak jarriko genituela. Ondorioz, 2018ko ekainean lortu genuen alderdia sortzea, baina ez geneukan hauteskundeetan parte hartzeko denborarik. Aukera bakarra asanblada bi egunetan egitea zen, eta egin genuen”.\nHala ere, Jimi Morales Guatemalako errepublikako presidentearen erantzuna segituan iritsi zitzaien: “Codeca gaizkileen erakunde bat zela esan zuen, energia elektrikoaren lapurretaz arduratzen dena, eta herrialdean kaosa sortzen duena”. Maiatzaren 2an esan zituen berba horiek Moralesek, eta maiatzaren 9an hilketak hasi zirela salatu du Vayk: “2018tik gaur arte hogei lagun hil dituzte. Ikusi dugu gure borrokak alde batetik zein bestetik zapalduak izan direla”.\nOrain, komunikazioa dute borrokarako elementua. “Irrati eta komunikatzaile sare bat sortu dugu, egoeraren berri emateko. Hilketa gisa egiten ari direna errepresioa da”. Jazarria sentitzea “oso gogorra” dela dio: “Codeca energia elektrikoa lapurtzen duen erakundea dela esaten duten bakoitzean, erasotzen gaituzte”. Hala ere, borrokan jarraituko dute, egoeraren berri emanez: “Badakigu borrokatzen ez badugu gauzak ez direla aldatuko. Badakigu horrek kostu bat duela, lagunak hil dituztela, espetxeratu dituztela… baina ez dugu beste aukerarik”.


Julio Núñez, Valentziako Unibertsitateko Ospitale Klinikoko Kardiologia Zerbitzuko kardiologoa. | Consumer\nJulio Núñez, Valentziako Unibertsitateko Ospitale Klinikoko Kardiologia Zerbitzuko kardiologoa.\nGaraiera txikia arrisku kardiobaskularreko faktorea izan liteke\nTxikia izatea lotuta egon liteke bihotzeko arazoak izateko probabilitate handiagoarekin. Arrisku hori 1,5 aldiz handiagoa da bi sexuetan 160,5 cm baino gutxiago neurtzen duten pertsonengan, European Heart Journalen argitaratu den azken ikerketaren arabera. Hala ere, azken altuera faktore aldagarria ez denez, ez da ezkortasunean erori behar. Berri ona da pertsona horiek, kardiopatia bat garatzeko aukera handiagoa izan dezaketenak, gehiago zaindu behar direla eta alda daitezkeen gainerako arrisku-faktoreak zuzentzen saiatu behar dutela, hau da, tabakoa, obesitatea, sedentarismoa eta arteria-presioaren eta gluzemiaren (azukrea odolean) mailak kontrolatzen saiatu behar dutela, elkarrizketa honetan Julio Núñez Espainiako Kardiologia Elkarteko (SEC) kideak eta Valentziako Unibertsitate Ospitalea.\nBIHOTZAREN ARRISKUA, ALTUERA KONTUA\nGaraieraren eta arrisku kardiobaskularraren arteko erlazioari buruz egindako metaanalisiaren arabera, 22 azterketa baino gehiago egin dira, eta hiru milioi pertsonako lagina hartu dute. European Heart Journal aldizkarian argitaratutako lan honen arabera, batez beste 160,5 cm baino gutxiago neurtzen duten pertsonek (165,4 cm gizonen kasuan eta 153 cm emakumeen kasuan) 1,5 aldiz arrisku handiagoa dute gaixotasun kardiobaskularren edo kardiopatiaren bat jasateko, batez beste 173,9 cm neurtzen duten gizabanakoen aldean (177,5 cm gizonen kasuan eta 166,4 cm emakumeen kasuan).\nEz dakigu zein den arrisku horren arrazoia indibiduorik baxuenetan, baina lan horren egileen iritziz, arterien tamainak eta arrisku sozioekonomikoko faktoreek nolabaiteko eragina izan dezakete, Espainiako Kardiologia Elkarteak (SEC) emandako informazioaren arabera.\naltuera hipertensión-eu kardiobaskular


| X hauskorraeuskaljakintza\nBy iromero on 2008(e)ko abuztuak 9 in denetarik\nLubs doktoreak, bere ikerketen ondorioz, ezaugarri fisiko eta mental jakin batzuk zituzten\nHerentziak eragindako atzerapen mentalen lehen eragilea\nzenbait pertsonek X kromosoma zati bat hautsita zutela deskubritu zuen. X hauskorraren sindromearen jatorri genetikoa frogatu zuen.\nX hauskorraren sindromea herentziak eragindako atzerapen mentalen lehen eragilea bada ere, gizartean nahiko ezezaguna da oraindik. Aldi berean, medikuntza eta hezkuntzako profesionalek ere ez dute nahikoa informazio sindrome honi buruz. Ondorioz, diagnostikoa beranduegi egiten da gehienetan.\nBaina… zer da X hauskorraren sindromea?\nX kromosomako gene baten mutazioak proteina baten sintetizazioa eragozten du\nGene baten mutazioak eragindako trastorno genetikoa da. Gene hau X kromosomaren adar batean kokatzen da, irudian ageri den bezala. Mutazioaren eraginez geneak ez du proteina sintetizatzen; beraz, zeluletan proteina baten falta ematen da.\nSindrome honek gizon eta emakumeengan eragiten du, baina nabarmenagoa da gizonengan; izan ere, emakumeek bi X kromosoma izatean, bigarrenak babesten ditu. Bestalde, nahiz eta gizonengan eragin handiagoa izan, emakumeak genetikoki eramaileak izaten dira. Gauzak horrela, gaixotasunaren jatorria beti izaten da ama eramailearen bitartez.\nX hauskorraren sindromea dutenengan zenbait ezaugarri agertzen dira maiz, baina aldakorrak izan daitezke sexu eta adinaren arabera:\nEramaileen kasuan ezaugarririk gabeak.\nBelarri handi eta zabalak\nArtikulazio oso elastikoak\nEzaugarri fisikoak nabariagoak\nGarapen motorean atzerapena eta alterazioak\nHiperaktibitatea eta arreta arazoak.\nBatzutan atzerapen mentala\nBatzutan matematikarekin arazoak\nX hauskorraren sindromearen eragina nabaria izanik, bere diagnostikoa ahal den azkarren egitea komeni da. Gaur egun, DNAn egindako analisiak erabat fidagarriak dira gaixotasuna eta eramaileak diagnostikatzeko. Analisi hauek jaio aurretik egin daitezke eta ikerketak Terapia Genetikoaren bidean doaz. Etorkizunean, jaio aurretik arazoa konpontzeko bidea aztertzen ari dira ikertzaileak.\nDiagnostikoaren garrantzia bikoitza da gure kasuan; alde batetik, familian eramaileak zeintzuk diren jakiteko beharrezko jotzen dituzten neurriak har ditzaten eta, bestetik, gaixotasuna dutenek laguntza jaso dezaten medikuntza, heziketa eta psikologia alorretatik.\nIkerketak Terapia Genetikoaren bidetik doaz\nBestalde, oraingoz ez dago gaixotasun honentzat sendabiderik. Medikuntzak momentuz, gaixotasunaren sintoma batzuk gutxitzen bakarrik lagundu dezake. Hala ere, hezkuntzak lan handia egin dezake bere gaitasunak garatzeko laguntza emanez. Batzuen eta besteen artean bizi kalitatea hobetzeko bidea jorratu behar dute familiarekin batera.\nLaburbilduz, garbi ikusten da ikerkuntza bultzatu behar dela medikuntza alorrean. Gaixotasun hau sufritzen duten familien gastu ekonomiko, soziala eta pertsonala hain handia izanik, merezi du gizarteak indarra egitea irtenbideak aurkitzeko.\nOrobat, X hauskorraren sindromea pairatzen dutenei gizartean integratzeko aukera zor diegu, gaur egun gertatzen ez den bezala. Gaixotasuna pairatzen dutenen argazki bilduma ikusteko, egin klik ondorengo estekan: The Many Faces of Fragile X Syndrome\naurrerapenak, gaixotasunak, zientzia\nAmaren eskuak – KARMELE JAIO


Aroztegiko proiektua azaltzen duen bideoa argitaratu dute - Baztan - Erran.eus\nAroztegiko proiektua azaltzen duen bideoa argitaratu dute\nTtipi-Ttapa 2021-03-16 18:00\nAroztegia eta gero zer? plataformak eta Baztango Gazte Asanbladak elkarlanean Aroztegiko proiektua azaltzen duen bideo bat plazaratu dute sare sozialetan. Bideoan Palacio de Arozteguía enpresak Lekarozen luxuzko hotela, 22 hektareako golf zelaia eta 228 etxebizitza turistiko egiteko asmoa dutela adierazten da eta bideoan diotenez, «baztandarrak egitasmo honen kontra daude».\nJarrera honen adibide garbia dira 2009an Lekarozen egin zen batzarrean «hirutik bi herritarrek» proiektuari «ezetz» erran ziotela. 2015ean egin zen galdeketan «hamarretik bederatzi baztandarrek ezezkoa» bozkatu zuten. Eta, urte guzti hauetan, hainbat manifestazio egin dira «proiektua gelditzeko». Gainera, Baztango Udala eta Batzar nagusia ere proiektuaren kontra azaldu dira, baina, enpresak «alkatea eta alkate ohia auzipetuz» erantzun zuen.\nLaburrean, bideoan hiru arrazoi nagusi ematen dira Aroztegiko proiektua gelditzeko. Lehenik, Palacio de Aroztegia enpresaren proiektua «espekulazio urbanistikoa» dela salatuko dute. Bigarrenik, «krisi sozio-ekologiko garaian egin behar ez denaren eredua» dela azalduko dute. Izan ere, proiektuak berak egiteak eta ondoren, eremu turistiko honek «aldaketa klimatikoa areagotuko du». Hirugarrenik, Palacio de Arozteguíaren proiektuak «Baztango demografia aldatuko duela». «300 biztanle dituen herri batean 750 turistentzako etxebizitzak egin nahi direla» salatu dute. Honek, Baztanen «16. herri bat sortzea» ekarriko luke, «lurralde antolaketa desorekatuz».\nAzkenik «bakar batzuk aberasteko Baztan baten ordez, guk bizitzeko Baztan bat nahi dugula» aldarrikatu eta proiektua gelditzeko egiten diren ekitaldietan parte hartzera gonbidatu dituzte herritarrak.


Kontsumitzailea | Nutrizio eta Propietate Osasungarrien Jakinarazpenak - Kontsumitzailea\nEsnearen jatorria adieraztea\nNutrizio eta Propietate Osasungarrien Jakinarazpenak\nEguneratze data: 6 ekaina, 2019\nEnergia-ekarpena (balio kalorikoa)\nNutrienteak edo beste substantzia batzuk\nNutrizio aitorpenen eta ezaugarri osasungarrien motak\nNutrizionalak “azukrerik gabe”, “koipe-eduki txikia”, “D bitaminaren iturria”, “koipe monoinstaturatuen eduki handia” 1924/2006 Araudiaren (EE) eranskinean definitutakoak\nOro har onartutako zientzian oinarritutakoak “kaltzioa beharrezkoa da hezurrak normal mantentzeko” 432/2012 Araudiaren (EE) eranskina\nAzkenaldian lortutako zientzia probetan oinarritutakoak (13.5. art.) “tomate-kontzentratu uretan disolbagarria (I eta II) lagungarri da plaketa-eranste arrunta mantentzeko, eta horrek odolaren zirkulazio egokia errazten du” Kasuz kasu baimendutakoak\nGaixotasun arriskua murriztea (14.1.a art.) “azukrerik gabeko txiklea lagungarri da plakako azidoak neutralizatzeko. Plakako azidoak arrisku-faktorea dira haginetako txantxarrak sortzean” Kasuz kasu baimendutakoak\nEhaurren garapena (14.1.b art.) “fosforoa beharrezkoa da haurren hezurrak hazteko eta garapen arrunta lortzeko”” Kasuz kasu baimendutakoak\nAPLIKAZIO BALDINTZAK ETA NUTRIZIO JAKINARAZPENAK\n(1) Egokia bada, “naturala” hitza erabili ahal izango da, adierazpenaren aurrizki gisa.\n(2) Edulkoratzaileentzat, 0,4 kcal/anoa, hau da, 6 g sakarosaren baliokidea.\n(3) Ezin da erabili “% X koiperik gabe” adierazpena.\n(4) Koipe saturatuen eta trans motako koipeen batura.\n(5) “Gehitutako azukrerik gabea” adierazpena erabil liteke soilik produktuari monosakaridoak, disakaridoak edota gozatzeko bestelako elikagairik gehitu ez bazaio. Produktuak berezko azukreak baditu, adierazi egin beharko da beti.\n(6) Ur mineraletan beste batzuk dira erreferentziazko baloreak.\n(7) “x du” adierazpena Araudiaren xedapen guztiak betetzen dituzten osagai ez nutritiboekin ere erabil liteke.\n(8) Badira salbuespenak: mikronutriente batzuentzat nahikoa da % 10eko murrizketa eta sodioarentzat % 25ekoa.\nEguneratze data: 2018-09-10\nElikagaien nahitaezko etiketatzea


Goi tentsioko arrakalak - Bizkaiko Hitza\n2018, martxoak 09 Albisteak, Asteko Gaiak, Bizkaia, Ekonomia, Gizartea 891\nIa hamarkada bat lozorroan eman ondoren, abiadura biziz hartu dute Gueñes eta Itsaso arteko goi tentsioko linearen proiektua. Ez kasualitatez. Gatikatik Cubnezaisera (Frantzia) urpetik doan goi tentsioko kable sarea eraikitzeko egitasmoak indarra hartu duen momentu berean hasi dira Bizkaiko eta Gipuzkoako lurraldeak gurutzatuko dituen azpiegituraren eraikuntza prozesuari abiada ematen. Banatuta aurkeztu dituzte proiektu biak, baina REE Red Electrica Españolaren txostenetan argi azaltzen da egitasmo berari erantzuten diotela Gatika-Cubnezais eta Gueñes-Itsaso goi tentsioko lineek: Europako Batasuneko herrialdeak energetikoki lotu nahi dituzte.\nBaina herriekin osatutako zerrendaren antzeko bat sor liteke azpiegiturak zeharkatuko dituen mendiguneekin ere. Herriguneetatik kanpo jarri nahi dute goi tentsioko linearen azpiegitura, eta ingurumenean eta ekosisteman eragin zuzena izan lezake: Durango eta Arratia zeharkatzen duen Aramotz bailara, Ganekogortako mendigunea, Artxanda, Gorbeiako ingurunea, Usansoloko pagadiak, Upo eta Mandoia mendiguneak… Gueñes eta Itsaso herriak bereizten dituzten 73,5 kilometroetan, 132 dorre kokatuko dituzte; gutxi gorabehera, kilometro erdiko bat. 70 metro ingurukoak dira dorreak, Bilboko BBVAren egoitzaren parekoak, eta 90 metro zabaleko bidea egingo dute goi tentsioko linea doan toki beretik, baso eta larreak soilduz eta nekazaritza zein abeltzaintzarako baliogabetuz. Sektore ekonomikoari zuzenean kalte egingo lioke, beraz, goi tentsioko linearen azpiegiturak.\nItsasotik Deikaztelura doan goi tentsioko linea bertan behera utzi zuten iaz. Apirilean jakinarazi zuten Autopista Elektrikorik Ez plataformako ordezkariek Espainiako Gobernuaren Ingurumen Ebaluaziorako Zuzendaritzak jakinarazi ziela “ofizialki” bertan behera geratzen zela egitasmoa. Proiektua atzera botatzeko arrazoibide nagusietako bat haren kontra aurkeztutako helegite ugariak izan zirela azaldu zuten orduan.\nEz zen gutxiagorako izan. 2011n aurkeztu zuten Deikaztelu eta Itsaso artean goi tentsioko linea egiteko egitasmoa, eta berehalakoa izan zen erantzuna: 174 herri kaltetuetako alkateek, 220 udal eta kontzejutan onartutako mozioan adierazitakoa jasoz, akordio bat sinatu zuten. Idatziaren bitartez, proiektuaren tramitazioa geldiarazteko eskatu zioten Espainiako Industria eta Energia Ministerioari, sektore elektrikoko planifikazio berria onartu bitartean, eta 14.000 helegite ere bildu zituzten.\nAutopista Elektrikorik Ez plataformak, berriz, goi tentsioko lineari buruzko herri galdeketak egin zituen 2013ko ekainean, Nafarroako 36 herritan eta Gipuzkoako Gabiria, Mutiloa eta Zerain herrietan. Orotara, 5.156 lagunek izan zuten botoa emateko eskubidea, eta %63k parte hartu zuten: herritarren %99,32 azaldu ziren azpiegitura egitearen aurka. Emaitzak jaso eta berehala, Jaurlaritzari eta Nafarroako Gobernuari eskatu zieten autopista elektrikoa bertan behera utz zezatela. Nolanahi ere, Espainiako Energia Sareko buruek erretiratutako proiektuaren ordez beste bat aurkeztuko dutela uste dute plataformako kideek, eta etor litekeenaren aurrean prestatuko direla azaldu dute.


REDSTONE REPLAY: EGUN BAKARREKO JAIALDI OPAROA ONDARROAN — Gaztezulo\nREDSTONE REPLAY: EGUN BAKARREKO JAIALDI OPAROA ONDARROAN\nREDSTONE REPLAY: EGUN BAKARREKO JAIALDI OPAROA ONDARROAN Udazkenean egiten den Redstone Soluk musika zikloa egonkortuta dago jada herrian. Horregatik, proposamen berri bat luzatu nahi izan dute antolatzaileek: Redstone Replay jaialdia. Bere lehen edizioa apirilaren 27an izango da, larunbatez 18:30tatik aurrera. https://www.gaztezulo.eus/albisteak/redstone-replay-egun-bakarreko-jaialdi-oparoa-ondarroan https://www.gaztezulo.eus/albisteak/redstone-replay-egun-bakarreko-jaialdi-oparoa-ondarroan/@@download/image/mikroa.jpg\nUdazkenean egiten den Redstone Soluk musika zikloa egonkortuta dago jada herrian. Horregatik, proposamen berri bat luzatu nahi izan dute antolatzaileek: Redstone Replay jaialdia. Bere lehen edizioa apirilaren 27an izango da, larunbatez 18:30tatik aurrera.\nUdazkeneko jaialdiaren filosofia ez galtzeko udaberriko edizio hau iazko Redstone Soluk jaialdian parte hartu zuten musikariekin osatu dute: Naroa, Larry Bird, Keu Agirretxea, Jon Gurrutxaga eta Urbil Artola, Joseba Irazoki, Joseba B. Lenoir, Petti, Mice, Jon Basaguren, Rafa Rueda eta Klag Klub. Kalitatezko izenak jaialdi berriari bultzada emateko. Aipatu, Joseba B. Lenoir-ek aurten bakarka emango duen kontzertu bakarra izango dela, salbuespen moduan.\nUdazkeneko zikloan, artista bakoitza bakarka aritu zen egun ezberdinetan, oraingo honetan kartel bakar eta indartsu bat osatu nahi izan dute. Apirilaren 27an elkartuko dira musikari guztiak, egun bakarrean beren proposamena Ondarrura hurbiltzen den edonori luzatzeko.\nMakro festibalen garaian formatu txikiaren alde egin nahi izan dute, publiko eta artistaren arteko harreman estua lortzeko helburuarekin. Beraz, energia trukaketa horretan sinisten dugunok badugu zer ospatu, arnasgune baita horrelako jaialdi baten jaiotza dekretuz zuzeneko emanaldiak mugatu nahi dituzten honetan. Gogoratu, apirilak 27, larunbata.\nRedstone Replay jaialdirako sarrerak, bihar, martxoaren 1ean jarriko dituzte salgai Beikozini antzokian. Aldez aurretik 12 euro eta egunean bertan 15 euro, zeren zain zaude?


Azpeitia Gipuzkoako baratze parkeak Sarea Ekogunea, Kutxa Fundazioa. Baratzegunea\nGipuzkoako baratze parkeak\nAzpeitiko Baratze Parkea bi gunetan banatzen da: Otzakan, lehendik zegoen aisialdi baratze bat Sareko eredura egokitu da eta Izarraitzpen berriz, baratze eremu berri bat sortu da, baratzeen aukera zabalduz. Biak Izarraitzen magalean aurkitzen dira: bata, Otzaka auzoan, herriaren ipar-mendebaldean, eta bestea, Loiolabide hiribide nagusiaren albo batean.\nOtzakan, lur eremuen hedadura murriztu egin da 80m2-ra eta lehendik zeuden etxola indibidualak bi baratzekideentzako egokitu dira. Komuna badu Baratze Parkeak, aparkalekua ere eta erabilera amankomuneko azpiegiturak egokitu dira: esertokia, konpostasguneak, auzo-hazitegiak eta arbak uzteko guneak.\nIzarraitzpeko baratze eremuak 30m2-ko eta elkarteentzako 60m2-ko lur-sailak ditu, baita irisgarritasun arazoak dituztenentzat 2 lursail egokituak ere. Lursailak ortogono moduan antolatuta daude mendi-magal suabe honetan. Eremuaren berezitasun nabarmenena goialdean dagoen atsedenerako behatokia da. Gainera bidegorria bertaraino iristen da, eta auzo-hazitegiak eta arbak uzteko guneak ere baditu.\nAzpeitiko Baratze Parkeak: aisialdian naturarekin harremanetan, Uztarria.eus\nMartxan jarritako data\nAzpeitiko Udaleko Ingurumen Saila: 943 157 200\nOtzaka: 70 (80 m2-koa bakoitza)\nIzarraitzpe: 46 lursail 40 m2-koak, 4 lursail 60 m2-koak eta 2 lursail egokituak.\nAldagela  Biltegia\nArbak uzteko gunea\nBizikleta aparkalekua Simaur-gunea\nLursail egokituak Frutarbolak\nEuri-uren aprobetxamendua Arbak uzteko gunea\nInformazio gehiago eskatzeko


Infocomekin ikasten – Infocom\nInfocom > Ikasketak > Oharrak > Infocomekin ikasten\nMiriam Arandia ∿ 27 de urtarrila de 2015\nMiren Berasategik eta Ion Muñoak Infocom blogari buruzko ikastaro bat eskaini dute gaur, asteartea, 228ko bilera gelan. Helburua izan da komunikazioko sailean lan egiten duten irakasleei blogean edukiak nola publikatu behar dituzten irakastea.\nIkastaroak ordubete iraun du, eta landu diren gaiak honakoak izan dira: Infocom WordPress sisteman oinarritzen dela, blogaren egitura zein den ezagutzea, sarbiderako beharrezkoak diren pausuak aztertzea, norberaren profila itxuratzeko jarraibideak ikastea, eta edukiak publikatzeko orduan kontuan izan behar diren zenbait alderdi azaltzea.\nEdukiak argitaratzeko, batez ere, lau dira aintzat hartu beharreko aspektuak: titulua, edukia bera, kategoriak eta etiketak. Bestetik, jakinarazi dute bai izenburua bai edukia dagokion hizkuntzan idatzi behar direla. Edukiak kategorietan sailkatzea ezinbestekoa da; aitzitik, ezingo dira ikusi. Etiketei dagokienez, berriz, gomendagarriak dira edukiaren gai berari buruzko edukiak bilatu eta Interneten erraz nabigatzeko. Azaldu dute ez dela beharrezkoa “komunikazio” etiketa txertatzea, blogak komunikazioarekin lotutako gaiak biltzen dituelako.\nEduki oro Infocom-eko arduradunen eskuetatik igaroko da, eta ezingo dira argitaratu, euren onespenaren bitartez ez bada. Arduradunek kontuan izango dute denboraren bakantzea; edukien gaurkotasuna, denbora-tartea, eta publikatzeko eduki kopurua.\nArgi eta garbi utzi dute blogean ez direla, soilik, alor jakinei buruzko edukiak publikatuko, autoreari interesgarriak izan dakizkiokeen gaiei buruzko artikuluak edo gogoetak baizik. Gomendatzen dute edukiak luzeak ez izatea eta gaurkotasuna duten gaiei buruzko testuak izatea.\nInfocom-ek, oraindik, hobetzeko zer baduenez, blogeko arduradunek aldaketak egiteko proposamenak onartuko dituzte. Edozein argibiderako, interesa duen orok Infocom-eko arduradunekin jarri behar du harremanetan.\nblog, cursillo, curso, Infocom, Ion Muñoa, Miren Berasategi, profesores, Wordpress 2 erantzun Permalink\n← (ES) Publicación del artículo “Radio Euzkadi, l’emittente clandestina basca”\n(ES) Quinto Seminario RIVIC: Laberintos de la imagen. Cuando las imágenes toman posición →\n2 comments on “Infocomekin ikasten”\n27 de urtarrila de 2015 at 19:46\n27 de urtarrila de 2015 at 20:12


Burtzeña - Wikipedia, entziklopedia askea.\nEz nahasi Mena Haraneko Burceña herriarekin.\nBurtzeña (gaztelaniaz: Burceña) Barakaldoko 8. barrutiko auzoa da, Lutxana eta Llanorekin batera. Barakaldoko hegoaldean dago. Barakaldoko Gurutzeta eta Lutxanaz gain, Cadagua ibaiaren beste aldeko Zorrotzarekin ere muga egiten du (azken hau Bilboko auzoa da). Pentsatzen da XIX. mende amaieran edo geroago galduko zela euskara.\nBurtzeñako zubia, Aurelio Arteta (1926 inguruan).\n1 Auzoaren ezaugarriak\nBurtzeña Barakaldoko tradizio industriala mantentzen duen auzo bakanetakoa da, Mebusa edo Gruber bezalako enpresa tradizionalekin. Auzoaren lur gehiena industria jarduerek hartzen dute beraz. Dena den, etxebizitza batzuk ageri dira Zorrotza eta Gurutzetako errepidearen ondoan eta Juan de Garai etorbidean zehar.\n2004an, udalak auzoaren berritze prozesuari ekin zion. Proiektu berriak proposatu dira, horietako bat, Bizkaiko Foru Aldundiak eraiki nahi duen Bilbo Handiko enpresa parkerik handiena, . Enpresa parkea eraikitzen hasi aurretik, Iberdrolak 1940ko hamarkadan eraiki zuen zentral termikoa eraitsi behar izan zen. Gaur egun, udala eta foru aldundiaren arteko desadostasunak direla eta, proiektuaren eraikuntza etenda dago.\n↑ Enzunza, Aitzol Altuna. (2020-03-02). «Desaparición del euskera de las enkartaciones, entre Bilbao y Laredo» Nabarralde (Noiz kontsultatua: 2020-08-06).\nAzken aldaketa 6 abuztua 2020(e)an, 16:54(e)tan\nOrriaren azken aldaketa: 6 abuztua 2020, 16:54.


Hautazko eta aukerako irakasgaiak – Orereta Ikastola\nHautazko eta aukerako irakasgaiak\nDBH: hautazko eta aukerako gaiak\n(DBHko ikasle guztientzako)\nAukerako gaiak DBHko maila guztietan daude eta urtero bat egiten da. Ikasleari jakintza-eremu ezberdinak ezagutzeko edo lehendik daudenak indartzeko aukera ematea da helburua. Aukerako gaiak ez du zertan urtero eremu berekoa izan, alda daiteke ikasturte batetik bestera. Astean bi ordu izaten ditu aukerako gaiak.\nZein dira eta zeren baitan eskaintzen dira aukerako gaiak?\nEuskal kulturarekiko konprometitua – DBH1-DBH2: Komunikazio tailerra I, II\n(Teknologia eta digitalizazio hastapenak)\n– DBH3-DBH4: Komunikazio tailerra III, IV (Pentsamendu kritikoa eta autonomoa)\nLankidetzan ikaskidea – DBH1-DBH2: Ikaste teknikak I, II\n– DBH3: ————-\n– DBH4: Oinarrizko matematika III\nSortzailea – DBH1-DBH2: Sormen tailerra I, II\n– DBH3: Adierazpen artistikorako hastapenak\n– DBH4: Adierazpen artistikoa\nIkusmira zientifikoduna – DBH1-DBH2: Zientzia txokoa I, II\n(Kultura zientifikoa I, II)\n– DBH3: IKT (Kultura zientifikoa III)\n– DBH4: Mekatronika (Kultura zientifikoa IV)\nEuskaldun eleanitza – DBH1-DBH4: Frantsesa I, II, III, IV\nOsasun orekaren zaintzailea – DBH1-DBH2: Jolasa eta kirola I, II\n(Osasun fisikoa eta emozionala)\n– DBH3-DBH4: OKE I, II\nIkusi zer eta nola lantzen den eremu bakoitzean >>\n(DBH 4. maila egingo dutenentzako bakarrik)\nHautazko gaiak derrigorrezko ikas-etapa bukatu ondorengo ikasketen norabidea definitzen hasteko irakasgaiak dira. Ibilbide akademiko bakoitza bi hautazko gairi lotuta dago eta horietako bakoitzak hiru ordu izaten ditu astean. Hautazko gaiek astean sei ordu izaten dituzte, beraz.\nZein dira ibilbide akademikoak eta hautazko gaiak, eta etorkizuneko zein aukerari lotzen zaio bakoitza?\nA ibilbidea Fisika-Kimika\nBiologia-Geologia Batxilergoa: Zientziak\nB ibilbidea Latina\nEkonomia Batxilergoa: Letrak\nC ibilbidea Zientzia aplikatuak\nTeknologia Lanbide Heziketa\nZein dira ibilbide akademikoa aukeratzeko aholkuak?\nBakoitzak bere erabakiak hartu behar ditu: erne talde-presioarekin.\nEz dira atzera egin ezinezko erabakiak. Bide asko daude helburu berera iristeko.\nEspektatibez gain, gaitasunak eta jarrerak ere kontuan izan behar dira. Galdera-test labur hau betetzea lagungarria izan daiteke.\nLasaitasuna ezinbestekoa da. Zalantzak izatea oso arrunta da; eta zalantzak argitzeko ongi informatzea, ezinbestekoa. Aukera guztiak ezagutu behar dira.\nZientzietatik letretarako jauzia errazagoa da alderantzizkoa baino.\nEgin aukera! Zein mailatan egongo zarete 2022-23 ikasturtean?